title: Ginger Rogersin filmografia

text: Tämä on luettelo Ginger Rogersin filmografiasta, teatteriesiintymisistä ja palkinnoista.


title: Alli Peltonen

text: Alli Peltonen (16. toukokuuta 1916 Antrea – 28. tammikuuta 1985 Helsinki) oli "Aku Ankka" -lehden päätoimittaja vuosina 1968–1978.


title: Alli Peltonen

text: Peltonen kirjoitti ylioppilaaksi Kallion yhteiskoulusta Helsingissä 1934 ja valmistui kansakoulunopettajaksi Jyväskylän Kasvatusopillisesta korkeakoulusta 1939 sekä filosofian maisteriksi Helsingin yliopistosta 1946. Sota-aikana hän toimi opettajana Helsingissä ja oli myös viestilottana rintamalla. Vuodesta 1946 Peltonen työskenteli Suomen "Valittujen Palojen" toimitussihteerinä ja ystävystyi lehden silloisen päätoimittajan Sirkka Ruotsalaisen kanssa. Kun Ruotsalainen jäi eläkkeelle "Aku Ankan" päätoimittajan tehtävästä vuoden 1968 alusta, Peltonen kutsuttiin hänen seuraajakseen. Toisin kuin edeltäjänsä, Peltonen ei itse juuri suomentanut lehden sisältöä. Hänen on sanottu päätoimittajakautenaan suomentaneen vain yhden tarinan, Carl Barksin "Vanhan linnan salaisuuden". Peltonen palkkasi lehteen vuonna 1970 kääntäjiksi Markku Saarisen ja Markku Kivekkään, jotka jäivät toimituskuntaan vuosikymmeniksi. "Aku Ankan" levikki saavutti Peltosen kaudella pitkäaikaisen ennätyslukemansa 317 570 kappaletta vuonna 1975. Ennätys rikottiin vuonna 2007.


title: Alli Peltonen

text: Alli Peltosen isä oli opettaja ja kirjailija Armas Peltonen. Hänen veljensä oli kirjallisuudentutkija Aarre M. Peltonen, jonka tytär, sarjakuvasuomentaja Outi Walli, toimi "Aku Ankan" toimitussihteerinä Peltosen päätoimittajakauden alussa.


title: Alli Peltonen

text: Peltonen suomensi Mary Stewartin jännitysromaanin "Yhdeksät vaunut portilla" vuonna 1961.


title: Vetyrekombinaattori

text: Vetyrekombinaattori on laite, joka poistaa vetyä ydinvoimalan suojarakennuksesta onnettomuuden aikana. Sen tarkoituksena on estää vetyräjähdyksiä. Laitteesta käytetään lyhennettä PAR (Passive Autocatalytic Recombiner). Rekombinaattori käynnistyy itsestään ja toimii passiivisesti, eli se ei tarvitse sähköä.


title: Vetyrekombinaattori

text: Ydinonnettomuudessa voi syntyä vetyä, jos reaktorin polttoaine pääsee ylikuumenemaan, jolloin zirkoniumista tehdyt polttoainesauvojen suojakuoret reagoivat kemiallisesti vesihöyryn kanssa. Jos vetyä vapautuu reaktorista suojarakennukseen, se voi sekoittua ilman kanssa ja muodostaa palavan tai jopa räjähtävän seoksen. Vetyräjähdys voisi rikkoa suojarakennuksen, jolloin radioaktiivisia aineita pääsisi ympäristöön. Vetyrekombinaattoreilla pyritään poistamaan vetyä ja siten estämään sen räjähtäminen.


title: Vetyrekombinaattori

text: Vetyrekombinaattorin sisällä on levyjä tai pellettejä, jotka on pinnoitettu platina- tai palladiumkatalyytillä. Katalyytin pinnalla vety- ja happimolekyylit reagoivat keskenään jo matalassa lämpötilassa ja matalassa vetypitoisuudessa. Reaktiotuotteena syntyy vesihöyryä. Reaktio käynnistyy itsestään, kun vetypitoisuus nousee 1–2 prosenttiin. Vedyn palamiseen ilmassa tarvitaan vähintään neljän prosentin vetypitoisuus ja räjähdykseen vielä korkeampi. Rekombinaattori pystyy siis poistamaan vetyä suojarakennuksesta ennen kuin se saavuttaa palavan pitoisuuden.


title: Vetyrekombinaattori

text: Vetyrekombinaattori on laatikko, joka on auki alhaalta ja ylhäältä. Katalyytti on sijoitettu laatikon alaosaan. Vedyn ja hapen reaktiossa katalyytin pinnalla syntyy lämpöä, ja lämpötila rekombinaattorin sisällä nousee satoihin asteisiin. Kuuma höyry on kevyempää kuin suojarakennuksen ilma, joten rekombinaattorin sisään syntyy noste, samaan tapaan kuin savupiipussa. Tämä aiheuttaa voimakkaan ilmavirran rekombinaattorin läpi ja siten syöttää suojarakennuksessa olevaa vetyä ja happea laitteeseen.


title: Vetyrekombinaattori

text: Vakavassa reaktorionnettomuudessa voi syntyä useita satoja kiloja vetyä muutaman tunnin aikana . Esimerkiksi Framatomen (entinen Areva) tehokkain rekombinaattorimalli poistaa reilut viisi kiloa vetyä tunnissa, kun vetypitoisuus on neljä prosenttia . Rekombinaattoreita tarvitaan siis monta. Loviisan ydinvoimalan suojarakennuksessa on 154 rekombinaattoria, jotka asennettiin vuonna 2003. Olkiluoto 3:n suojarakennuksessa on noin 50 rekombinaattoria. Myös Hanhikiven suojarakennukseen tulee rekombinaattoreita . Olkiluoto 1 ja 2 suojarakennuksissa ei tarvita rekombinaattoreita, koska niissä vetypalot on estetty typpi-inertoinnilla . Se tarkoittaa, että suojarakennus on täytetty typellä. Koska siellä ei ole happea (muuten kuin huoltoseisokin aikana), vety ei voi palaa. Fukushiman suojarakennuksessa oli samanlainen typpi-inertointi, mutta siellä vetyä pääsi vuotamaan suojarakennuksesta ulos reaktorirakennukseen, jossa se sekoittui ilman kanssa ja räjähti .


title: Vetyrekombinaattori

text: Tunnettuja vetyrekombinaattoreiden valmistajia ovat Framatome (entinen Areva) , SNC-Lavalin (entinen Atomic Energy of Canada Ltd, AECL) sekä saksalainen Siempelkamp-NIS .


title: Kuusijärvi (Kuru)

text: Kuusijärvi on Pirkanmaalla Ylöjärvellä Kurun taajaman lähellä sijaitseva järvi. Siihen on salmen kautta yhteydessä Kuorejärvi, jonka vedenpinta on samalla korkeudella.


title: Kuusijärvi (Kuru)

text: Järven pinta-ala on 147 hehtaaria eli 1,5 neliökilometriä. Se on 4,5 kilometriä pitkä ja 1,6 kilometriä leveä. Järven antama paikallinen vaikutelma on vieläkin kapeampi, sillä leveissä kohdissa sen laajuus rikkoontuu saarien ja nieminen vuoksi. Järven pohjoisosa Taikinalammi muodostaa oman järvenosansa, joka on yhteydessä muuhun järveen kapean ja matalan Taikinasalmen kautta. Haukkajoki laskee juuri Taikinalammiin ja sen salmi on syntyt Leukakivenvuoren niemen pohjoispään eteen ja sama niemi piilottaa Viitasaaren suojaan 600 metriä pitkän Kuusitaipaleenlahden. Järven eteläosa alkaa Matosalmen kohdalla ja se haarautuu kahdeksi lahdeksi, joista Kylmälahti on umpinainen ja toisen eteläpäässä sijaitsee luusua ja siitä alkava Vehkakoski. Kuorejärven vedenpinta on samalla korkeudella Kuusijärven kanssa. Suomen ympäristökeskuksen viranomaiset kohtelevat näitä saman järven eri osia kuitenkin omina järvinä. Niin tehdään myös tässä artikkelissa.


title: Kuusijärvi (Kuru)

text: Järvellä on kartan mukaan neljä saarta. Viitasaari sijaitsee Kuusitaipaleenlahden eteläpuolella. Se on 550 metriä pitkä ja 250 metriä leveä. Sen eteläpuolella sijaitsee Kulosaari, joka on 500 metriä pitkä ja 240 metriä leveä. Saarten pinta-alat ovat kartasta mitattuna vastaavasti 9 hehtaaria ja 7 hehtaaria. Kulosaaren eteläpuolella sijaitsevat kaksi pienempää saarta.


title: Kuusijärvi (Kuru)

text: Järven rantaviivan pituus on 19 kilometriä ja sen rannat ovat pääasiassa metsämaata, mutta eteläpäässä Vehkakosken ympäristössä ulottuvat kolmen maatilan pellot rantaan asti. Järven asutus on haja-asutusta ja maatiloja on yhteensä viisi. Muu asutus on kinteää asutusta tai vapaa-ajan asutusta. Rannoille on rakennettu noin 50 vapaa-ajan asuntoa. Järvelle tulee etelän suunnalta Kurusta kaksi tietä, jotka ohittavat järven sen eri puolilta. Niistä haarautuvilta teiltä pääsee järven eri rannoille.


title: Kuusijärvi (Kuru)

text: Järvi sijaitsee laajan ja metsävaltaisen valuma-alueensa eteläosassa ja lähes kaikki valuma-alueen vedestä virtaa järven läpi. Veden laskennallinen viipympä järvessä on 89 vuorokautta, mikä on vähän, sillä järven vesi vaihtuu näin ilmaistuna neljästi vuodessa. Järven vedenlaatua on tutkittu muutaman kerran. Vedenvärion erittäin ruskeaa, mikä johtuu valuma-alueen metsä- ja suovaltaisuudesta. Väri tulee vedessä olevasta humuksesta, jonka pitoisuus on tutkitun veden suuren kemiallisen hapenkulutuksen vuoksi suuri. Järven veden puskurikyky happamoitumista vastaan on heikko, joten veden happamuustaso on laskenut happaman puolelle. Joskus 1970-luvulla on happamuustaso laskenut jopa alle tason pH 5, mutta on onneksi toipunut siitä siedettävämmälle tasolle. Nykyään veden happamuustaso vaihtelee arvon pH 6 ala- tai yläpuolella. Veden ravinnetasot ovat lievästi rehevöityneen järven tasolla tai normaalit. Veden fosforipitoisuudet ovat vaihdelleet eri tutkimuskertoina voimakkaasti, mikä johtunee veden suuresta läpivirtaamasta. Sen sijaan veden typpipitoisuudet ovat luonnontasoa. Talvella 2003 havaittiin järven pohjan lähellä voimkasta sisäistä kuorimtusta. Silloin olivat alusvedessä fosforipitoisuudet 10-kertaiset päällysveden pitoisuuksiin verrattuna. Sisäinen kuormitus katsotaan alkavan, kun happipitoisuudet laskevat liiaksi. Näin käykin järven veden lämpötilakerrostuessa ja silloin voi pohjan lähellä syntyä happikatoa. Järven happitilanne vaihtelee kuitenkin yleensä tyydyttävästä hyvään. Järvi soveltuu virkistyskäyttöön tyydyttävästi.


title: Kuusijärvi (Kuru)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Kuusijärven–Haukkajoen alueeseen (35.362) järvi kuuluu. Järven vedenpinnan korkeus on 124,5 metriä mpy.


title: Kuusijärvi (Kuru)

text: Järvi saa suuren osan vedestänsä Haukkajoesta, joka laskee siihen Taikinalammiin Haukkajärvestä. Järveen laskee suoraan Kuorejärvi (19 ha), jonka lasku-uomaan laskee vielä Särkijärvikin (3 ha). Korpijärvellä (4 ha) on aivan oma laskuojansa.


title: Kuusijärvi (Kuru)

text: Järven lasku-uoma on lyhyt Venhkakoski, joka laskee Alainenjärveen, joska vesireitti jatkaa Mäkelänjärven läpi ja Karjulanjokena se laskee Näsijärven Vankaveteen Haukkaojansuun nimisenä.


title: Kuusijärvi (Kuru)

text: Vuosien 1959–1984 peruskartoissa oli suurin eroavaisuus lähinnä vapaa-ajan asuntojen rakentaminen. Metsien ojitus oli suoritettu ennen vuoden 1959 kartan julkaisua.


title: Hyper

text: Guy Hatfield, joka tunnetaan paremmin taiteilijanimeltään Hyper (s. 23. helmikuuta 1977), on brittiläinen DJ, tuottaja ja remixaaja. Hän on tehnyt remixejä muun muassa artisteille kuten BT, Paul van Dyk ja hänen musiikkiaan on esiintynyt trailereissa, televisiossa ja videopeleissä.


title: Hyper

text: Hyper on julkaissut musiikkia levy-yhtiöillä kuten Distinct’ive Records, Bedrock Records ja Positiva Records. Hän on myös esiintynyt yhtyeenä The Prodigyn jäsenten Leeroy Thornhillin ja Jim Daviesin kanssa, Sebastian Beresfordin ollen rumpalina. Heidän ensimmäinen studioalbuminsa "We Control" julkaistiin vuonna 2006 ja toinen albumi "Suicide Tuesday" syksyllä 2008.


title: Pentaklooribentseeni

text: Pentaklooribentseeni (CHCl) on kloorattuihin aromaattisiin hiilivetyihin kuuluva orgaaninen yhdiste. Aikaisemmin yhdistettä on käytetty muiden yhdisteiden valmistamiseen ja palonestoaineena, mutta aineen käyttö on kielletty Tukholman sopimuksella.


title: Pentaklooribentseeni

text: Huoneenlämpötilassa pentaklooribentseeni on väritöntä kiteistä ainetta. Yhdiste on veteen liukenematonta ja liukenee muun muassa bentseeniin, dietyylieetteriin ja kloroformiin. Pentaklooribentseeni voi reagoida elektrofiilisella aromaattisella substituutiolla ja se voidaan esimerkiksi kloorata tai nitrata. Emäksisissä olosuhteissa se hydrolysoituu tetrakloorifenoleiksi. Yhdiste voi olla myrkyllistä maksalle ja voi olla haitallista eläinten lisääntymiselle. Pentaklooribentseeni kertyy ravintoketjussa erityisesti vesieliöihin.


title: Pentaklooribentseeni

text: Pentaklooribentseeniä valmistetaan klooraamalla bentseeniä. Reaktiossa syntyy tuoteseos, josta pentaklooribentseeni erotetaan tislaamalla ja kiteyttämällä. Pentaklooribentseeniä on käytetty palonestoaineena, fungisidina sekä kvintotseeniin valmistamiseen. Pentaklooribentseenin käyttö on kielletty Tukholman sopimuksella.


title: Pyhän Mikaelin kirkko (Burgh by Sands)

text: Pyhän Mikaelin kirkko () on kyläkirkko Cumbriassa, joka on rakennettu 1100-luvun lopussa. Kellotorni on vuodelta 1360. Rakennusmateriaalina on käytetty punaista hiekkakiveä, jota on saatu paikalla olleesta roomalaislinnoituksesta.


title: Pyhän Mikaelin kirkko (Burgh by Sands)

text: Kirkko on Grade I -suojelukohde vuodesta 1957.


title: Yleinen mielipide

text: Yleinen mielipide (engl. "public opinion") on politiikassa kansan mielipide. Yleinen mielipide tarkoittaa että poliitikot eivät ole ainoita asioiden määrittelijöitä, ja edes turvallisuuspoliittiset ratkaisut eivät ole enää vain ylimmän maanjohdon käsissä. Pitkälle vietynä yleinen mielipide tekee poliitikosta reagoijan. Yleisestä mielipiteestä kirjoitti ensimmäisenä ranskalainen Michel de Montaigne vuonna 1588.


title: Kauksi Ülle

text: Kauksi Ülle (s. 23. syyskuuta 1962 Võru, Viro) on virolainen kirjailija.


title: Kauksi Ülle

text: Kauksi Ülle syntyi Võrussa ja vietti lapsuutensa Võrumaalla Rõugessa. Hän on opiskellut Tarton yliopistossa.


title: Kauksi Ülle

text: Kauksi Üllen teoksia pidetään vaikeaselkoisena omintakeisen kielen ja muodon vuoksi. Pohjoisvirolaiset eivät aina ymmärrä etelävirolaista Kauksi Üllea. Tarton shamaaniksi ja etnofuturistiksi sanottu Kauksi Ülle hyödyntää suomensukuisten kansojen perinnettä.


title: Kauksi Ülle

text: Kauksi Ülle on keskeinen henkilö võron kielen ja kulttuurin edistämisessä. Hän kirjoittaa seton eli võro-seton kielellä tai pikemmin Kauksi Üllen eteläviroksi, mutta tekstejä on käännetty myös viroksi. Hänen vuonna 2012 ilmestyneen teoksen "Palunõiaq" jokainen kansi on erilainen, sillä hän on tehnyt ne käsin, kirjapainosta tuli vain sidottu tekstiosuus.


title: Kauksi Ülle

text: Ettevõtlike Naiste Assotsiatsioon valitsi vuonna 2008 Kauksi Üllen vuoden naiseksi.


title: Kalju Saaber

text: Kalju Saaber (s. 1944 Rakvere, Viro) on virolainen kirjailija ja toimittaja.


title: Kalju Saaber

text: Saaber on opiskellut historiaa Tarton yliopistossa ja ryhtynyt vapaaksi kirjailijaksi vuonna 1968. Hän on tutustunut Siperian ja Kaukasian virolaiskyliin ja kirjoittanut dokumenttipohjaisen romaanin "Punaselageda saaga" (1991), jossa hän kuvaa niitä. Myös kotiseutu Rakvere on aiheena hänen romaaneissaan. Hän on kirjoittanut myös teatteri- ja elokuvakäsikirjoituksia sekä lehtiartikkeleita.


title: Hannes Sarv

text: Hannes Sarv (s. 5. heinäkuuta 1983 Tallinna, Viro) on virolainen kirjailija ja toimittaja.


title: Hannes Sarv

text: Sarv on valmistunut Tarton yliopistosta pääaineena historia. Hän on työskennellyt Hiidemaan paikallisessa sanomalehdessä Hiiu Lehtissä. Hän aloitti kirjailijana kolmella tarinalla Värske Rõhk -lehdessä. Hän on työskennellyt myös elokuvatuotannoissa. Hän on opiskellut myös journalismia ja suorittanut maisterin tutkinnon vuonna 2012 Crossmedia Production -ohjelmasta Tallinnan yliopiston Baltian elokuva- ja mediakoulusta (Tallinna Ülikooli Balti filmi, meedia, kunstide ja kommunikatsiooni instituut).


title: Hannes Sarv

text: Sarv oli vuonna 2015 Bonnierin tutkivan journalismin palkintoehdokkaana yhdessä Marta Jaaksonin kanssa tekemästään artikkelisarjasta.


title: Biscarin verilöyly

text: Biscarin verilöyly oli sotarikos toisessa maailmansodassa johon yhdysvaltalainen sotilasyksikkö syyllistyi 14. heinäkuuta 1943 teloittamalla 71 italialaista ja 2 saksalaista sotavankia Santo Pietron kylässä eteläisessä Sisiliassa.


title: Helsingin olympiastadionin konsertit

text: Taulukko Helsingin olympiastadionin konsertit luetteloi Olympiastadionilla esiintyneet artistit pääesiintyjän ensiesiintymisen mukaan. Listassa ei ole mukana esimerkiksi usean artistin hyväntekeväisyystapahtumien kuten Elämä lapselle -konserttien esiintyjiä.


title: Hankajärvi (Tampere)

text: Hankajärvi on Pirkanmaalla Tampereen Viitapohjalla sijaitseva järvi.


title: Hankajärvi (Tampere)

text: Järven pinta-ala on 105 hehtaaria eli 1,05 neliökilometriä. Se on 2,1 kilometriä pitkä ja 900 metriä leveä. Metsäjärven muoto on melko selkeä, mutta siitä työntyy länteen yli 800 metriä pitkä lahti, joka on kahdesta kohtaa alle 20 metriä leveä. Lahtea kutsutaan Myllyvuolteeksi.


title: Hankajärvi (Tampere)

text: Siinä on laskettu olevan 11 saarta. Niiden yhteispinta-ala on 2,0 hehtaaria, mikä on noin 2,1 prosenttia järven kokonaispinta-alasta. Isosaari on 1,5 hehtaarin suuruinen, muista saarista 6 on yli aarin ja loput 4 ovat alle aarin kokoisia. Muita karttaan nimettyjä saaria ovat Mäntysaari, Laivasaari ja Martinsaari.


title: Hankajärvi (Tampere)

text: Järvi on luodattu ja siitä on julkaistu syvyyskartat. Järven tilavuus on 11 miljoonaa kuutiometriä eli 0,011 kuutiokilometriä. Sen keskisyvyys on 10,5 metriä ja suurin syvyys on 37,4 metriä. Järvessä on kaksi erillistä syvännettä. Martinsaaren ja Laivasaaren välissä sijaitsee yli 20 metriä syvä syvänne. Isosaaren eteläpuolella lähellä järven etelärantaa sijaitsee järven pääsyvänne. Sen 30 metriä ilmoittavan syvyyskäyrän ympäröimä alue on 1,1 kilometriä pitkä. Syvin kohta sijaitsee sen itäpäässä juuri Isosaaren eteläpuolella. Syvänne on merkki Paarlahdelta alkavasta liuskeisen kallioperän ruhjeista, joka haarautuu Viitapohjalla eri itäisiin sivusuuntiin. Yksi ruhjelinja kulkee Hankajärven yli itään ja jatkaa siellä Pukalan poikki.


title: Hankajärvi (Tampere)

text: Järven rantaviivan pituus on 10 kilometriä, josta saarten rantaviivan yhteispituus on 1,6 kilometriä. Sen rannat ovat metsämaata. Vain järven pohjoisrannalla on pysyvää asutusta. Rannoille on rakennettu yli 15 vapaa-ajan asuntoa. Kaikki rannoille johtavat tiet tulevat Viitapohjalta. Oriveden kuntaraja ohittaa järven 100 metriä sen itäpuolelta.


title: Hankajärvi (Tampere)

text: Karttoihin on merkitty sekä pohjois- että etelärannoille asti ulottuvat luonnonsuojelualueet.


title: Hankajärvi (Tampere)

text: Järven vedenlaatua on tutkittu 1960-luvulta asti ja nykyään sen vettä tutkitaan kolmen vuoden välein. Se on vähäravinteinen eli karu ja kirkasvetinen järvi. Järven puskurikyky happamoitumista vastaan on välttävä ja se happamoituu herkästi. Näin kävikin 1980-luvulla, jolloin ilasta saapuva hapan laskeuma oli suurimmillaan. Nykyään laskeuma on pienempi ja järven happamuus on tasaantunut neutraalin ja happaman välille. Vuoden 2014 tutkimuksissa havaittiin järven happipitoisuuden olevan hyvä kaikkina vuodenaikoina kaikissa vesikerroksissa. Järvessä viihtyvät myös lohikalat.


title: Hankajärvi (Tampere)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Lauttajärven–Hankajärven alueeseen (35.392) järvi kuuluu. Järven vedenpinnan korkeus on 133,8 metriä mpy.


title: Hankajärvi (Tampere)

text: Järveen on johdettu seitsemän lyhyttä metsäojaa, joista Sammallahteen laskeva Sammalsuon kuivatusoja on merkittävin. Pukalan lasku-uoma Pukalanjoki laskee järven itäpäähän. Myös Ahvenlammi (6 ha) laskee Pukalajoen kautta järveen. Muota suoraan Hankajärveen laskevia järviä tai lampia ei ole.


title: Hankajärvi (Tampere)

text: Järven lasku-uoma Myllyoja lähtee Myllyvuolteelta ja se laskee Iso-Viljamoiseen. Sen kuuluu Lauttajärven–Hankajärven alueeseen (35.392), jonka pääjoki laskee Savonkylän, Myllykylän ja Asuntilan läpi, ja laskee sitten Kaletonjärven alueen (35.391) Asuntilanjokea myöten Näsijärven Koljonselkään.


title: Hankajärvi (Tampere)

text: Vuoden 1954 ja 1957 peruskartoissa oli pohjoisrannan maatila järven ainoa. Rantaan ulottuva peltopalsta sijaitsi silloin myös järven lounaispäässä ja Sammalsuon eteläosan ojitetulla paikalla. Järvelle on merkitty ensimmäiset vapaa-ajan asunnot vasta vuoden 1973 ja 1975 karttoihin. Pohjoisrannan maatilan viljely jatkui vielä vuoden 1986 kartassa, mutta nykyään sen pellot ovat metsitettyjä.


title: Pukalan valuma-alue

text:
Pukalan valuma-alue (vesistöaluetunnus 35.39) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 69,29 neliökilometriä. Alueen järvisyys on 12,61 %.
Vesistön valuma-alueen alarajana on Kaletonjärvi Teiskossa ja sen laskupaikka Näsijärven lahti Kirkkojärvi, jossa reitin vedet tulevat seuraavaksi Näsijärven alueelle (35.31).


title: Pukalan valuma-alue

text: Kolmannen jakovaiheen alueita ovat seuraavat viisi aluetta tai valuma-aluetta :


title: Hannu Komonen

text: Erkki Hannu Antero Komonen (s. 3. elokuuta 1948 Valkeala) on kunnallismies, joka toimi muun muassa Orimattilan ja Heinolan kaupunginjohtajana.


title: Hannu Komonen

text: Hannu Komonen syntyi liikennetarkastaja Antero Komosen ja toimistosihteeri Anna-Liisa Kauppisen perheeseen. Hänen puolisonsa vuodesta 1974 on puheterapeutti Kirsi Inkeri Könönen. Komonen tuli ylioppilaaksi 1968 ja valmistui filosofian maisteriksi Helsingin yliopistosta 1975. Hän toimi Suomen Akatemian tutkijana 1975, yhdyskuntasuunnittelun jatkokoulutuskeskuksen assistenttina 1976 ja sisäministeriön tutkijana 1976–1977. Komonen oli myös Teknillisen korkeakoulun tuntiopettaja 1975–1977. Valtioneuvoston kanslian tutkija ja suunnittelija hän oli 1977–1983 ja Heinolan suunnittelusihteeri 1983–1989 ja kehittämispäällikkö 1989–1993. Komonen toimi Orimattilan kaupunginjohtajana 1993–1996 ja Valkealan kunnanjohtajana 1996–2000. Heinolan kaupunginjohtajaksi hänet valittiin vuonna 2000. Tästä tehtävästä Komonen jäi eläkkeelle 2012, jolloin hänen seuraajkseen valittiin Tita Rinnevaara.


title: Paiden ritarikuntalinna

text: Paiden ritarikuntalinna on saksalaisen ritarikunnan vuonna 1265 rakennuttama kastellilinnoitus Paiden kaupungissa Viron Järvamaan maakunnassa. Linna vaurioitui räjähdyksessä, mutta sen torni korjattiin vuonna 1993.


title: Paiden ritarikuntalinna

text: Paiden ritarikuntalinna valmistui vuonna 1265. Tyypiltään se oli kastellilinnoitus. 1300-luvulla linnan tornin ympärille rakennettiin konventti. Virolaisten Yrjönyön kapinan aikana toukokuussa 1343 linnassa käytiin ritarikunnan edustajien ja neljän virolaisen "kuninkaan" välisiä neuvotteluja, jotka päättyivät kun ritarikunnan mestari Burchard von Dreileben määräsi virolaiset surmattavaksi. Linna kärsi huomattavia vaurioita Liivinmaan sodan aikana. Venäläiset piirittivät linnaa vuonna 1560 monta viikkoa onnistumatta kuitenkaan valtaamaan sitä. Lopulta sen sai haltuunsa linnan tornin alla olleen ruutivaraston räjähdyksen jälkeen vuonna 1562 Ruotsin Klaus Kristerinpoika Horn. Vaurioitunut linna poistettiin linnojen luettelosta vuonna 1636. Vaurioitunut torni restauroitiin 1800-luvun loppupuolella, mutta se tuhoutui uudelleen vuonna 1941. Uudet korjaustyöt valmistuivat vuonna 1993, jolloin torni sai nykyisen muotonsa.


title: Paiden ritarikuntalinna

text: Linnan kahdeksankulmainen ja 30 metriä korkea Pikk Hermann-niminen torni edustaa Begfried-tyyppiä. Tornin ovi oli 7,5 metrin korkeudella ja sisään pääsyyn vaadittiin tikkaat, jotka vedettiin pois piirityksen uhatessa. Tornin puolustuskerroksista saatettiin kaataa tervaa piirittävien vihollisten päälle. Tornissa on kuusi kerrosta. Linnan kastellia ympäröi 2 metriä paksu muuri. 1300-luvulla rakennetussa konventissa oli todennäköisesti kolme siipeä, kappeli, kokoontumissali ja asuintila. 1500-luvulla rakennettiin bastionijärjestelmä, joka on oksittain havaittavissa vielä nykyisinkin.


title: Vilhelms Purvītis

text:
Vilhelms Purvītis (3. maaliskuuta 1872 Zaube, Latvia – 14. tammikuuta 1945 Bad Nauheim, Saksa) oli latvialainen taidemaalari. Tuotannossaan Purvītis keskittyi lähinnä maisemamaalaukseen. Hän toimi vuodet 1919–1934 Latvian taideakatemian rehtorina. Hän oli yksi kyseisen oppilaitoksen perustajista.
Purvītisin isä oli mylläri ja perhe muutti työn perässä nykyisen Valko-Venäjän alueelle Vitebskin kuvernementtiin. Siellä poika kävi koulua vuonna 1888 Drissan pikkukaupungissa, jossa opettaja huomasi pojan kuvallisen lahjakkuuden. Taideopintonsa Purvītis aloitti vuonna 1890 Pietarin taideakatemiassa. Opintomenestys oli hyvä ja hänet palkittiin edistyneille opiskelijoille myönnettävällä suurella kultamitalilla.


title: Vilhelms Purvītis

text: Opiskeluaikanaan Purvītis ystävystyi kahden nuoren latvialaisen kuvataitelijan, Johann Walter-Kuraun ja Janis Rozentālsin kanssa ja yhdessä he matkustivat Eurooppaan saamaan vaikutteita uusista taidesuuntauksista.


title: Vilhelms Purvītis

text: Paluu Latviaan koitti vuonna 1899. Purvītis asettui Riikaan, missä antoi yksityistunteja maalaustaiteen opettajana. Purvītisia kiinnosti maalauksissaan lumen kuvailu. Jotta oppisi parhaiten kuvaamaan lunta, hän matkusti vuonna 1902 Huippuvuorille. Vuoden 1905 vallankumouksen jälkeen hän muutti Tallinnaan, missä työskenteli piirustuksenopettajana suomalaista oppikoulua vastaavassa koulussa. Riikaan hän palasi vuonna 1909 saatuaan kaupungin taidekoulun rehtorin viran.


title: Vilhelms Purvītis

text: Riian kaupungin taidekoulu evakuoitiin Ensimmäisen maailmansodan jaloista Pietariiin. Venäjän vallankumousten jälkeen vuonna 1917 Purvītis siirtyi Norjaan hoitamaan terveyttään. Norjassa hän piti ensimmäisen yksityisnäyttelynsä ennen kuin palasi saksalaisten miehittämään Riikaan vuonna 1918.


title: Vilhelms Purvītis

text: Purvītis nimitettiin vuonna 1919 Riian kaupungin taidemuseon johtajaksi. Museo on nykyään Latvian kansallinen taidemuseo. Hän oli mukana myös Latvian taideakatemian perustamishankkeessa ja hänet valittiin sen ensimmäiseksi rehtoriksi. Hänen rehtorikautensa kesti aina vuoteen 1934 saakka. Purvītis työskenteli myös Latvian yliopiston arkkitehtiosaston taidejaoksen johtajana ja opetti taideakatemiassa maisemamaalausta. Suuren opiskelijamäärän kautta hänellä on merkittävä vaikutus Latvian 1900-luvun kuvataiteeseen. Suhteidensa avulla hän järjesti 1920- ja -30- luvuilla monia latvialaisen taiteen näyttelyitä Euroopassa.


title: Vilhelms Purvītis

text: Neuvostoliitto miehitti Latvian kesällä 1940. Miehityksen jälkeen Purvītis menetti virkansa museon johtajana, mutta sai jatkaa opettajana. Hänen viimeinen näyttelynsä Latviassa pidettiin saksalaismiehityksen aikana vuonna 1942. Kesällä 1944 hänen omaisuutensa ja monet töistään tuhoutuivat, kun saksalaiset ja puna-armeija taistelivat Jelgavan hallinnasta. Saksalaiset evakuoivat Purvītisin ensin Jelgavaan ja sieltä Danzigiin. Danzigista hänet siirrettiin Hesseniin, Bad Neuheimiin, missä hän kuoli.


title: Gorgol

text: Gorgol on Senegalin sivujoki Mauritaniassa. Sen muodostavat 194 kilometriä pituinen ”musta” ja 345 kilometrin pituinen ”valkoinen” Gorgol. Joki saa alkunsa Assaban ylängöltä, virtaa kohti länttä ja laskee Senegaliin Kaédin kaupungin luona. Sen valuma-alueen laajuus on arviolta 19 000 neliökilometriä.


title: Gorgol

text: Joen virtaus on heikko jopa sadeaikaan elo-syyskuussa. Senegaljoen vuosittainen tulva muodostaa sen alajuoksulle suuren järven.


title: Gorgol

text: Gorgol on myös yksi Mauritanian hallintoalueista.


title: RS-26 Rubež

text: RS-26 Rubezh (, NATO:n koodinimi SS-X-31 tai SS-X-29B ) on venäläinen, liikuteltavalta alustalta laukaistava mannertenvälinen, kiinteäpolttoaineinen monikärkiohjus. Se perustuu aiempaan RS-24 Yars-ohjukseen, jonka lyhyempi versio se on. Ohjus voidaan varustaa kärjillä, jotka pyrkivät harhauttamaan torjuntaohjukset. Se voidaan myös varustaa tarkoilla Avantgard-kärjillä. Se on sijoitettu asemiinsa vuonna 2018.


title: RS-26 Rubež

text:
Ohjus on 12-30 metriä pitkä. Se on ehkä 2.1 m leveä. Paino 20-80 tonnia.
Lentonopeus 6.806 km/s.


title: RS-26 Rubež

text: Ohjuksen on katsottu rikkovan keskimatkan ohjussopimusta, vaikka se on virallisesti mannartenvälinen. Sen kantomatka on nimittäin testien mukaan 2000-5800 km. Niinpä se muistuttaa aiempaan RDS-10 Pioneer/ SS-20 Saber ohjusta. Näin RS-26 on lyhennetty versio RS-24:sta, saman tapaan kuin SS_20 oli aikoinaan lyhennetty malli SS16 Sinneristä.


title: RS-26 Rubež

text:
Esim 3-6 150-500 kt taistelukärkeä. Jopa 16 100-150 kt harhautus/ohjausradanmuutoksiin kykenevää 100-150 kt kärkeä. Monta jopa 5 megatonnin kärkeä, tai yksi yli 5 magatonnin kärki.
Kärjet voivat olla myös tarkasti maaliinsa ohjautuvia HGV-tyypin sukkulamaisia kärkiä.
Tarkkuus 90-250 metriä.


title: Christoffer Strandberg

text: Christoffer John Gustav Strandberg (s. 31. elokuuta 1989 Siuntio) on suomenruotsalainen näyttelijä, koomikko ja juontaja. Hän on valmistunut näyttelijäksi Teatterikorkeakoulusta. Teatterissa Strandberg on näytellyt muun muassa Helsingin kaupunginteatterissa, Viirus-teatterissa sekä Lilla Teaternissa. Hän on näytellyt televisioelokuvassa "Inget ljus i tunneln" (2011) sekä televisiosarjoissa "Ihan sama" (2014) ja "Kohtuuttomuuksia" (2016).


title: Christoffer Strandberg

text: Hän ääninäytteli vuonna 2014 "Muumit Rivieralla" -animaatioelokuvassa. Strandberg on juontanut myös Yle X3M:n aamuohjelmaa satiirisesti ja imitoiden. Yksi hänen imitaatiobravuureistaan on Alexander Stubb. Strandberg oli Uuden Musiikin Kilpailun 2018 yksi juontajista. Strandberg on mukana "Putous"-sketsisarjan 10. tuotantokaudella (2018–).


title: Christoffer Strandberg

text: Strandberg valittiin vuonna 2013 Miss Drag Queeniksi. Hän elää parisuhteessa miehen kanssa.


title: We Control

text: We Control on brittiläisen tuottajan Hyperin esikoisalbumi, joka julkaistiin vuonna 2006. Single ”We Control” esiintyy suositussa vuoden 2005 ajopelissä "", ja vuoden 2008 ajopelissä "Pure". Single ”Ant Music” esiintyy vuoden 2006 "FIFA Street 2" -pelissä.


title: Monsters (kappale)

text: Monsters on suomalaisen laulajan Saara Aallon kappale, jolla hän edusti Suomea vuoden 2018 Eurovision laulukilpailussa. Kappale valittiin edustuskappaleeksi maaliskuussa 2018 Uuden Musiikin Kilpailussa. Kappale sai UMK:ssa eniten ääniä sekä kansainvälisiltä raadeilta että yleisöäänestyksessä.


title: Monsters (kappale)

text: Aalto on kirjoittanut kappaleen loppuvuodesta 2017 yhdessä Linnea Debin, Joy Debin sekä Ki Fitzgeraldin kanssa.


title: Monsters (kappale)

text: Aalto kilpaili kappaleellaan Eurovision laulukilpailun ensimmäisessä semifinaalissa 8. toukokuuta 2018. Hän pääsi 19 kilpailijasta kymmenen parhaan joukossa 12. toukokuuta 2018 käytävään finaaliin. Aalto sijoittui semifinaalinsa 10:nneksi saaden 108 pistettä. Finaalissa hänen sijoituksensa oli 25. saaden 46 pistettä.


title: Monsters (kappale)

text: "Monstersin" esitys oli Yleisradion suurin satsaus Euroviisuihin. Osana esitystä oli kookas lavaste-elementti, joka valmistettiin osittain Portugalissa sekä Ylen lavastamossa Helsingissä. Osana lavastetta oli särkynyt peili, johon kiinnitettynä Saara Aalto lauloi osan kappaleesta pää ylösalaisin.


title: Monsters (kappale)

text: Esityksen aikana Aallon kanssa lavalla oli kaksi tanssijaa, sveitsiläinen Yves Cueni sekä englantilainen Kane Horn. Siinä käytettiin myös kolmea taustalaulajaa: Heli Lyytikäinen ja Tuuli Ikonen olivat mukana koreografiassa sekä Teemu Roivainen, joka myös pyöritti lavasteen sisällä pyörivää koneistoa.


title: Juan Miguel Echevarría

text: Juan Miguel Echevarría (s. 11. elokuuta 1998) on kuubalainen yleisurheilija, jonka päälaji on pituushyppy.


title: Juan Miguel Echevarría

text: Echevarría oli neljäs alle 18-vuotiaiden MM-kilpailuissa 2015 tuloksella 769 ja viides alle 20-vuotiaiden MM-kilpailuissa 2016 tuloksella 778. Lontoon MM-kilpailuissa 2017 Echevarría karsiutui loppukilpailusta tuloksella 786.


title: Juan Miguel Echevarría

text: Echevarría voitti kultaa Birminghamin MM-hallikilpailuissa 2018 tuloksella 846.


title: The Mighty

text: The Mighty on suomalaisen rockyhtye Boycottin viides studioalbumi, joka julkaistiin 20. lokakuuta 2017.


title: The Mighty

text: Kaikki kappaleet säveltänyt Tommi Läntinen sekä sanoittaneet Tommi ja Ilmari Läntinen, ellei toisin mainittu.


title: G. W. Nyberg

text: Gustaf Wilhelm Nyberg (5. kesäkuuta 1874 – 8. maaliskuuta 1938) oli suomalainen rakennusmestari joka suunnitteli 1900-luvun alussa useita jugendtyylisiä asuinrakennuksia Helsinkiin. Nyberg valmistui rakennusmestariksi Helsingin teollisuuskoulun rakennusosastolta vuonna 1898. Hän teki konkurssin 1915.


title: Hyundai Motorsport

text: Hyundai Motorsport on Hyundain tehdastiimi, joka kilpailee Rallin MM-sarjassa. Talli on kilpaillut sarjassa kausilla 2000–2003 ja uudestaan kaudesta 2014 eteenpäin.


title: Ruhnun majakka

text: Ruhnun majakka () pystytettiin vuonna 1877 Ruhnun saaren korkeimpaan kohtaan. Väitetään, että ruosteenpunaisen majakan olisi suunnitellut insinööri Gustave Eiffel. Todisteita asiasta kuitenkaan ei ole.


title: Ruhnun majakka

text: Ensimmäinen maininta majakasta Ruhnun saarella on vuodelta 1646. Vuonna 1757 Haubjerre-kukkulalle tehtiin toinen, joka kuitenkin romahti. Vuonna 1860 rakennettiin saarelle puinen, katkaistun pyramidin muotoinen majakka, joka oli väritykseltään keltainen. Sen tilalle tilattiin uusi, jonka on vuonna 1875 valmistanut Le Havressa Ranskassa toiminut Forges et Chantiers de la Méditerranée -yhtiö. Sen osien saamiseksi pystyspaikalle rakennettiin kivetty tie dyynien yli. Se saatiin pystyyn vuonna 1877, ja se koostui keskiputkesta, joka oli niitattu levyistä ja neljästä niittaamalla tehdystä vinosta putkijalasta.


title: Ruhnun majakka

text: Majakka kärsi pahoja vaurioita, kun saksalaiset ensimmäisen maailmansodan aikana panostivat sen keskushuoneen dynamiitilla ja räjäyttivät, jolloin keskushuone ja lyhty vaurioituivat. Se korjattiin vasta vuosina 1936–1937.


title: Japanin ralli 2007

text: Japanin ralli 2007 oli MM-rallikauden 2007 14. ralli, joka ajettiin 26.–28. lokakuuta. Rallin voitti Fordin Mikko Hirvonen. Toiseksi sijoittui Citroënin Daniel Sordo ja kolmanneksi Fordin Henning Solberg.


title: Japanin ralli 2008

text: Japanin ralli 2008 oli MM-rallikauden 2008 14. ralli, joka ajettiin 31. lokakuuta.–2. marraskuuta. Rallin voitti Fordin Mikko Hirvonen. Toiseksi sijoittui Fordin Jari-Matti Latvala ja kolmanneksi Citroënin Sébastien Loeb, joka varmisti samalla viidennen peräkkäisen kuljettajien mestaruuden.


title: Auvo Karsikas

text: Auvo Karsikas (s. 11. maaliskuuta 1938 Kärsämäki) on suomalainen Uudessakaupungissa asuva filosofian maisteri, kasvatustieteen lisensiaatti, rehtori ja runoilija. Karsikas toimi Oriveden opiston rehtorina ja oli opettajana Turun, Tampereen ja Jyväskylän yliopistoissa. Hän aloitti kirjoittamisen jouduttuaan työkyvyttömyyseläkkeelle autokolarin seurauksena.


title: Hyundai i20 Coupe WRC

text: Hyundai i20 Coupe WRC (aiemmin nimellä Hyundai New Generation i20 WRC) on Hyundain ralliauto, joka teki debyyttinsä kauden 2017 MM-sarjan avanneessa Monte Carlon -rallissa.


title: Janne Ferm

text: Janne Ferm (s. 29. elokuuta 1980) on suomalainen kartanlukija. Kaudella 2018 Ferm toimii Toyotan tehdastallissa Esapekka Lapin kartanlukijana.


title: Janne Ferm

text: Fermin ensimmäinen ralli oli Suomen ralli vuonna 2011. Ensimmäisen MM-rallivoittonsa Ferm saavutti Lapin kanssa vuoden 2017 Suomen rallista.


title: Naissaaren majakka

text: Naissaaren majakka () sijaitsee Suomenlahdella Naissaaren pohjoispäässä Virossa.


title: Naissaaren majakka

text: Vuonna 1788 Naissaarelle on rakennettiin molempiin päihin puiset majakat. Vuonna 1849 pohjoisen pään lahoavan majakan tilalle rakennettiin kalkkikivestä 38 metriä korkea sylinterin muotoinen majakka. Torni vahingoittui pahasti Krimin sodan aikana vuosina 1853–1856, ja sen vieressä olevat rakennukset poltettiin. Ne kuitenkin korjattiin ja rakennettiin uudestaan vuonna 1856. Toisen maailmansodan aikana neuvostoliittolaiset joukot tuhosivat majakan ja muut rakennukset vuonna 1941.


title: Naissaaren majakka

text: Sodan jälkeen pystytettiin korvaajaksi puusta rakennettu 38 metriä korkea torni, joka oli käytössä vuosina 1946–1960. Vuonna 1960 rakennettiin 45-metrinen teräsbetonista tehty kahdeksankulmainen majakka. Vuonna 1999 siihen tehtiin uusi lyhtyhuone. Valot automatisoitiin vuonna 2004. Majakan alaosa valkoinen ja yläosa on punainen.


title: Powermonger

text: Powermonger (tyyliteltynä PowerMonger) on Bullfrog Productionsin kehittämä ja Electronic Artsin julkaisema strategiapeli, joka on julkaistu vuonna .


title: Powermonger

text: CU Amiga -lehti antoi pelille arvosanaksi 95% arvostelussaan.


title: Theme Park

text: Theme Park on Bullfrog Productionsin kehittämä ja Electronic Artsin julkaisema simulaatio- ja strategiapeli, joka on julkaistu vuonna .


title: Theme Park

text: CU Amiga -lehti antoi pelille arvosanaksi 93% arvostelussaan.


title: Only Built 4 Cuban Linx...

text: Only Built 4 Cuban Linx... on yhdysvaltalaisen rap-artisti Raekwonin ensimmäinen sooloalbumi, joka julkaistiin elokuussa 1995. "Only Built 4 Cuban Linx..." nousi Billboard 200-listalla neljännelle sijalle. Levyä pidetään merkittävänä mafioso rap -albumina.


title: Delphine Software

text: Delphine Software International oli ranskalainen videopelien kehittäjä, joka oli toiminnassa vuodesta 1988 vuoteen 2004.


title: Delphine Software

text: Tunnettuja pelejä:


title: Viirelaidin majakka

text: Viirelaidin majakka on Virossa Saarenmaan maakunnassa, Muhun kuntaan kuuluvalla Viirelaidin luodolla sijaitseva majakka. Se on rakennettu vuonna 1881.


title: Viirelaidin majakka

text: Viirelaidin majakka sijaitsee Viirelaidin luodolla Muhun saaren kaakkoisrannikolla. Luoto on vanhalta nimeltään Paternoster (). Luoto on 81 hehtaaria pinta-alaltaan, ja se on Virtsun satamasta on 4,1 kilometrin päässä ja Kuivastun satamasta 3,9 kilometriä. Ensimmäinen navigointimerkki, joka oli punainen torni, rakennettiin luodolle vuonna 1836. Vuonna 1857 rakennettiin uusi torni, joka oli puuta. Koska puutorni tarvitsi usein huoltoa, Viirelaidin luodolle rakennettiin uusi torni metallista. Tornin, vartijan talon, saunan ja polttoainevaraston rakentaminen aloitettiin vuonna 1880, ja ne valmistuivat vuonna 1881.


title: Viirelaidin majakka

text: Torni koostui kahdesta samankeskisestä metallisylinteristä, joiden sisällä oli kierreportaat. Ulkopuolella on kahdeksan uloketta, jotka tekevät siitä tukevamman ja joista lähtee tuet lyhtyhuoneen parvekkeelle. Majakka oli alun perin tummanharmaa ja lyhtyhuoneen katto oli punainen. Vuoteen 1938 asti torni oli maalattu puna-keltapystyraidalliseksi. Toisen maailmansodan aikana vuonna 1941 majakka ja sen vieressä olevat rakennukset kärsivät vakavia vaurioita: parveke ja lyhtyhuoneen katto romahtivat.


title: Viirelaidin majakka

text: Sodan jälkeen tornin runkoa vahvistettiin betonilla ja uusi parveke sekä valolaitteet asennettiin. 1960-luvulla rakennettiin generaattorirakennus. Vuonna 1995 majakalla siirryttiin aurinko- ja tuulivoimaan, ja otettiin käyttöön automaattinen valaistus- ja valvontajärjestelmä. Vuonna 2001 tehtiin remontti ja asennettiin uusi lyhtyhuone, mutta valolaite pysyi samana. Torni on nykyisin maalattu punaiseksi.


title: War Stories

text: War Stories on brittiläisen elektronisen musiikin yhtyeen Unklen kolmas studioalbumi, joka julkaistiin Japanissa 20. kesäkuuta 2007, Britanniassa ja muualla Euroopassa 2. heinäkuuta 2007 ja Pohjois-Amerikassa 24. heinäkuuta. Albumin kansikuvan suunnitteli Massive Attackin Robert Del Naja. Albumi sijoittui Britannian albumilistan sijalle 58.


title: Urmas Vadi

text: Urmas Vadi (s. 1977, Viro) on virolainen kirjailija ja toimittaja.


title: Urmas Vadi

text: Vadi on kirjoittanut proosaa, näytelmiä, tekstejä laulujuhlille ja radion kirjallisuus- ja kulttuuriohjelmiin, myös kuunnelmia. Vadin teokset ovat usein humoristisia vakaviin aiheisiin sekoittuneena. Hän hyödyntää eri maiden kansanperinnettä mutta käyttää hyväkseen myös nykyihmisiä, eläviäkin. Georg Otsista kertovassa musikaalissa hän käsitteli henkilöä varoen tietäessään riskin, että jumaloidun Otsin ihailijat voisivat pahastua. Vadin teksteissä on absurdiutta, jopa paasilinnamaisuutta, esimerkiksi "Tagasi Eestisse" saa Hannu Oittiselta luonnehdintoja "monitasoinen, absurdi ja vakava kirjallinen täysosuma" ja Vadi "saa lukijan hörähtelemään ja samalla mietteliääksi".


title: Urmas Vadi

text: Novellikokoelma "Kuidas me koik reas niimoodi läheme" (2014) oli ehdolla vuoden parhaaksi virolaiseksi proosateokseksi. Heli Laaksonen on suomentanut Vadin novelleja ja näytelmän.


title: Aidi Vallik

text: Aidi Vallik, kirjailijanimi "Ats" (s. 11. toukokuuta 1971 Viro) on virolainen kirjailija ja toimittaja. Ensimmäiset runokoelmat Vallik kirjoitti nimimerkillä Ats, mutta siirtyi teoksesta "Ristsõna" lähtien käyttämään omaa nimeään.


title: Aidi Vallik

text: Vallik on opiskellut Tarton yliopistossa viron kieltä ja kirjallisuutta. Syksyllä 1996 hän aloitti opettajana Haapsalussa Wiedemannin lukiossa. 2004 hän aloitti vapaana kirjailijana ja on kirjoittanut runoja, proosaa ja satukirjoja. Vallik siirtyi runoista proosaan vuonna 2000, jolloin hän voitti nuortenkirjakilpailun teoksella joka sai nimen "Kuidas elad, Ann?" (2001). Kirja sai jatkoa nimellä "Mis teha, Ann?" (2002). Trilogia syntyi, kun hän julkaisi kolmannen Ann-kirjan "Mis sinuga juhtus, Ann?" (2007).


title: Aidi Vallik

text: Vallikin lasten- ja nuortenkirjat ovat saaneet lukuisia palkintoja, muun muassa Karl Eduard Söödin lastenrunopalkinnon 2011 ja 2017 sekä Julius Oron lastenkirjapalkinnon 2011.


title: Kristiina Kumpula

text: Irene Kristiina Kumpula (s. 4. joulukuuta 1955 Suomussalmi) on Suomen Punaisen Ristin pääsihteeri.


title: Kristiina Kumpula

text: Kristiina Kumpula syntyi työnjohtaja Eelis Kumpulan ja ompelija Helvi Ylileppäsen perheeseen. Hänen puolisonsa vuodesta 1982 on professori Hannu Nieminen. Kumpula valmistui hallintotieteiden maisteriksi Tampereen yliopistosta 1986. Suomen Akatemian tutkimusapulaisena hän toimi 1983–1985 ja Suomen Punaisessa Ristissä kansainvälisyyskasvatussihteerinä 1987–1995, pakolais- ja maahanmuuttotyön suunnittelijana 1995–1997, järjestöpäällikkönä 1997–2000 ja ohjelmajohtajana 2000–2003. Järjestön pääsihteeri hänestä tuli vuonna 2004. Kumpula on toiminut myös muun muassa rikosuhripäivystyksen johtokunnan puheenjohtajana.


title: La forza

text: La forza on virolaisen oopperalaulajan Elina Netšajevan italiankielinen oopperapopkappale. Hän voitti kappaleella vuoden 2018 Eesti Laul -kilpailun ja edusti näin Viroa vuoden 2018 Eurovision laulukilpailussa, Lissabonissa.


title: La forza

text: Kappaleen ovat säveltäneet Mihkel Mattisen sekä Timo Vendt ja sanoittaneet Ksenia Kutšukova sekä Netšajeva itse.


title: La forza

text: Kappale kilpaili Euroviisujen finaalissa, jossa se sai 245 pistettä ja saavutti sijan 8.


title: Työtönjärvi

text: Työtönjärvi on Pirkanmaalla Ylöjärvellä Kurun lähellä sijaitseva järvi.


title: Työtönjärvi

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alue (Kuru)ella (35.35), jonka Työtönjoen–Pitkäjärven alueeseen (35.352) järvi kuuluu. Järven vedenpinnan korkeus on 114,0 metriä mpy.


title: Työtönjärvi

text: Työtönjärven tulojoessa on paljon koskia ja siinä on mutkitteleva alajuoksun osuus, joka kiertää Talvinevan. Metsätaloudelle oli tarpeellista kaivaa Porraskosken jälkeen uittokanava Työtönjärven ohi niin, että tukit voitiin uittaa suoraan Työtönjokeen . Työtönjärveen on johdettu kaksi metsäojaa, joiden merkitys on vähäinen. Järvi on joen läpivirtausjärvi huolimatta siitä, että joen vesi on jaettu myös uittokanavalle. Veden laskennallinen viipymä järvessä on vain 15 vuorokautta. Tämän mukaan vesi vaihtuu järvessä 24 kertaa vuodessa. Työtönjärveen ei laske suoraan muita järviä.


title: Työtönjärvi

text: Järven laskujoki on Työtönjoki, joka virtaa Lamminlammin läpi ja laskee Keihäsjärveen Kurussa, ja joka vuorostaan laskee Näsijärven Vankaveden Kurunlahteen.


title: Työtönjärvi

text: Järven pinta-ala on 30 hehtaaria. Se on 1,5 kilometriä pitkä ja 500 metriä leveä. Järvi on kapea ja eräät sen rannoista ovat melko jyrkkiä. Tällaiset rantaan viettävät rinteet on eteläpuolella sijaitsevalla Mörtinvuorella, jonka huippu kohoaa 50 metriä järven vedenpinnan yläpuolelle. Järvellä on kartan mukaan yksi kallioinen saari järven koillisrannan tuntumassa. Saari on 50 metriä pitkä.


title: Työtönjärvi

text: Järven rantaviivan pituus on 5,4 kilometriä. Se rannat ovat metsämaata paitsi luoteisrannassa, missä peltopalstat päättyvät rantasuohon. Järven asutus muodostuu neljästä entisestä ja yhdestä toimivasta maatilasta. Rannoille on myös rakennettu yli 10 vapaa-ajan asuntoa. Niille tulee tiet seututieltä 332 tai kantatieltä 65 haarautuvilta teiltä.


title: Työtönjärvi

text: Vuoden 1958 peruskartassa sijaitsi järven ympäristössä viisi toimivaa maatilaa, joiden pellot sijaitsivat eri puolilla järveä ja ne ulottuivat siellä rantaan asti. Maatilojen viljelyssä ei tapahtunut muutoksia vuosien 1958–1992 aikana. Rannoille rakennettiin tänä aikana vain kaksi vapaa-ajan asuntoa.


title: Työtönjärvi

text: Järven vedenlaatua on tutkittu viitenä vuonna ja viimeksi vuonna 2009. Vedenväri on tumman ruskeaa ja vesi hieman sameaa. Tumma väri johtuu korkeasta humuspitoisuudesta, joka johtuu valuma-alueen metsä- ja suovaltaisuudesta. Humuksen määrä vedessä aiheuttaa myös happamoitumista. Järven puskurikyky happamoitumista vastaan ei pysty estämään happamuustason laskua arvon pH 5,0 tasolle. Näin happamassa vedessä tulevat toimeen ja lisääntyvät vain eräät eliöt. Järven vedessä on ravinteita niin paljon, että se luokitellaan lievästi rehevöityneiden järvien luokkaan. Kun järvi on lämpötilakerrostunut, jää syvänteeseen vettä, joka ei joen virtauksesta huolimatta vaihdu. Tällöin on havaittu happipitoisuuksissa selvää laskua tai happikatoa. Tämä käynnistää sisäisen kuormituksen, joka nostaa fosforipitoisuudet järvessä kesän arvoja suuremmiksi. Järvi soveltuu virkistyskäyttöön välttäväksi.


title: Elina Netšajeva

text: Elina Netšajeva (s. 10. marraskuuta 1991 Tallinna), tunnettu kansainvälisesti myös nimellä Elina Nechayeva, on virolainen koloratuurisopraano. Hän voitti "La forza" -kappaleella vuoden 2018 Eesti Laul -kilpailun ja edusti näin Viroa vuoden 2018 Eurovision laulukilpailussa, Lissabonissa.


title: Elina Netšajeva

text: Netšajeva valmistui Tallinnan ranskalaisesta lyseosta vuonna 2011, opiskeli laulua Tallinnan taideinstituutissa vuosina 2011–2014 ja valmistui vuonna 2016 Viron musiikki- ja teatteriakatemiasta klassisen laulun maisteriksi.


title: Elina Netšajeva

text: Netšajeva on osallistunut kahdesti "Eesti otsib superstaari" -laulukilpailuun, ja sijoittui "Klassikatähed 2014" -kilpailussa kolmen parhaan joukkoon. Hän oli yksi vuoden 2017 Eesti Laul -kilpailun semifinaalien juontajista.


title: Still D.R.E.

text: Still D.R.E. on yhdysvaltalaisen räppärin Dr. Dren kappale, jolla esiintyy toinen yhdysvaltalainen räppäri Snoop Dogg. Kappale julkaistiin 13. lokakuuta 1999 Dr. Dren platinaa myyneen vuoden 1999 studioalbumin "2001" ensimmäisenä singlenä.


title: Still D.R.E.

text: ”Still D.R.E.” sijoittui Billboard Hot 100 -listan sijalle 93. Single oli menestyneempi Britanniassa, jonka R&B-musiikkilistalla se sijoittui 1. sijalle. Kappale esiintyy vuoden 2001 elokuvassa "Training Day", vuoden 2013 videopelissä "Grand Theft Auto V" ja televisiosarjassa "Prison Break".


title: Liekki palaa

text: Liekki Palaa – 35v. juhla-albumi on Tommi Läntisen kolmas kokoelma-albumi, joka julkaistiin 21. elokuuta 2015. Kokoelma sisältää Läntisen suurimmat hitit sekä kaksi uutta kappaletta ”Ihmeitä sattuu” ja ”Laulu elämästä”. Kokoelmalta löytyy myös vuonna 2013 ilmestyneet singlet ”Liekki palaa” ja ”Elvis Has Left the Building” sekä vuonna 2012 ilmestynyt "Kulman pojat" -elokuvassa ollut ”Jari ja minä”, joka on uudistettu versio hitistä ”Kevät ja minä”.


title: Koli-Koli

text: Koli-Koli (myös "Koli Koli", "Kolikoli") on Nigerin sivuhaara joen sisämaasuistossa Malissa. Se haarautuu itään Débojärvestä, virtaa Korientzéjärven läpi ja yhtyy Bara-Issaan Saraférén kylän luona.


title: Koli-Koli

text: Joen virtaus käsittää vuodenajasta riippuen 3–10 prosenttia Débojärvestä lähtevästä vesimäärästä. Korientzessa vuosina 1992–1997 mitattu keskiarvo on 51,9 kuutiometriä sekunnissa. Korkean tulvan aikaan Koli-Kolin vedet ruokkivat sisämaasuiston itäreunalla olevia järviä. Kuivana aikana se muuttuu erillisten lampien ketjuksi.


title: Koli-Koli

text: Koli-Koli mutkittelee itä-länsisuuntaisten hiekkadyynien välissä. Jokiuomaan kasautuneen hiekan takia se ei ole enää liikennöintikelpoinen. Lisääntynyt kuivuus ja vesimäärän vähentyminen vaikeuttavat maanviljelyä ja kalastusta.


title: Kalervo Huuri

text: Valter Kalervo Huuri (12. huhtikuuta 1908 Viipuri – 6. marraskuuta 1941 Salla) oli suomalainen jatkosodan aikana kaatunut filosofian tohtori ja orientalisti.


title: Kalervo Huuri

text: Huurin vanhemmat olivat insinööri Aleksanteri Huuri ja Hilma Adelaide Carlsson. Hän pääsi ylioppilaaksi 1928 ja valmistui Helsingin yliopistosta filosofian kandidaatiksi 1933 sekä filosofian lisensiaatiksi ja tohtoriksi 1941.


title: Kalervo Huuri

text: Huuri väitteli tohtoriksi keskiaikaisesta aseistuksesta itämaisten lähteiden pohjalta. Hän arveli, että yksivartisia roomalaisen onagerin pohjalta kehittyneitä piirityskoneita oli voitu käyttää keskiajalla Välimeren alueella. Hän ei kuitenkaan löytänyt todisteita kaksivartisten katapulttien käytöstä tuon aikana. Historiantutkija Paul E. Cheveddenin mukaan Huurin väitöskirjatutkimus on viimeinen systemaattinen yritys selvittää keskiaikaisen tykistön nimistöä. Hän pitää Huurin tutkimusta monumentaalisena vaikka havaitseekin siinä puutteita muun muassa arabiankielisten lähteiden puuttumisen vuoksi.


title: Kalervo Huuri

text: Panu Rajalan "Unio mystica"-elämäkerran mukaan Kalervo Huuri antoi muinaisajan sodankäynnistä tietoja kirjailija Mika Waltarille tämän tulevaa Sinuhe egyptiläinen-kirjaa varten.


title: Kalervo Huuri

text: Luutnantiksi ylennyt Huuri oli jatkosodan aikana joukkueenjohtajana 5./JR 33:ssa Sallan rintamalla. Hän haavoittui kuolettavasti Ala-Vilmajoella marraskuun alussa 1941, ja hänet on haudattu Hietaniemen sankarihautausmaalle Helsinkiin.


title: Gromee

text: Andrzej Gromala (s. 18. elokuuta 1983 Krakova, Puola), tunnettu paremmin taiteilijanimellään Gromee, on puolalainen DJ, tuottaja, remixaaja ja "Kingztown Music"-levy-yhtiön omistaja. Vuonna 2016 hän allekirjoitti sopimuksen Sony Musicin kanssa. Vuoden 2017 "Eska Music Awards"-palkinnonjakotilaisuudessa hän voitti palkinnon kategoriasta "Best DJ/Producer".


title: Gromee

text: Hän edusti Puolaa yhdessä Lukas Meijerin kanssa kappaleella "Light Me Up" vuoden 2018 Eurovision laulukilpailussa, Lissabonissa.


title: Lukas Meijer

text: Lukas Meijer (s. 21. elokuuta 1988 Tukholma, Ruotsi) on ruotsalainen rock-muusikko, kitaristi, lauluntekijä ja laulaja. Hän edusti Puolaa yhdessä Gromeen kanssa kappaleella "Light Me Up" vuoden 2018 Eurovision laulukilpailussa, Lissabonissa.


title: Lukas Meijer

text: Meijer vietti lapsuutensa Ulricehamnissa. Hän valmistui Tingsholmin lukiosta ja meni opiskelemaan Uppsalan yliopistooon. Hän pelasi nuorena jääkiekkoa. Hänen veljensä Sebastian Meijer on ammattilaisjääkiekkoilija.


title: Paimion Pesis

text:
Paimion Pesis on vuonna 2015 perustettu pesäpallon erikoisseura.
Seura perustettiin muutaman innokkaan pesäpallovaikuttajan toimesta, jotka halusivat luoda pesäpallokulttuurin Paimioon.


title: Paimion Pesis

text:
Paimion Pesiksen kotikenttä sijaitsee Paimion oinilassa.
Kotikentän avajaisia vietettiin 16.8.2015 ja kenttä sai nimen Tiira-areena. Kentän avasi virallisesti silloinen Paimion kaupunginhallituksen puheenjohtaja Jarkko Kallio, joka paljastui innokkaaksi pesäpallon faniksi. Tapahtuma keräsi toistaiseksi suurimman yleisön pesäpallotapahtumaan Paimiossa kun katsojia oli reilusti yli toista sataa.
Vuonna 2018 on aloitettu suunnittelu kentän laajentamiseksi täysikokoiseksi miesten pesäpallonkentäksi.


title: Paimion Pesis

text: Seurassa toimii aktiivisesti kolme juniorijoukkuetta vuonna 2018. Pelaajamäärät ovat kasvaneet tasaisesti joka vuonna. Juniorit pelaavat pesäpalloliiton virallisissa kilpasarjoissa.


title: Light Me Up

text: Light Me Up on puolalaisen DJ:n Gromeen ja ruotsalaisen laulajan Lukas Meijerin esittämä kappale, jolla he edustivat Puolaa vuoden 2018 Eurovision laulukilpailussa.


title: Light Me Up

text: Kappale kilpaili Euroviisujen toisessa semifinaalissa, jossa se sijoittui neljänneksitoista ja täten karsiutui finaalista.


title: Tuukka Huttunen

text: Tuukka Huttunen (s. 20. toukokuuta 1976 Sonkajärvi) on suomalainen näyttelijä ja käsikirjoittaja. Hän on yksi tamperelaisen Teatteri Siperian perustajajäsenistä. Huttunen on näytellyt paitsi Siperiassa myös useissa laitosteattereissa, kuten Tampereen Työväen Teatterissa. Televisiotehtäviä Huttuselle on kertynyt vuodesta 1998 alkaen, hän on näytellyt muun muassa komediasarjassa "Kalapuikkokeitto" ja sketsisarjassa "Saunavuoro".


title: Tuukka Huttunen

text: Huttunen valmistui teatterikorkeakoulusta vuonna 2002. Hänen ammattimainen näyttämötaiteilijan uransa alkoi Hämeenlinnan kaupunginteatterista 2002. Vuosikymmenen puolessavälissä hän oli mukana perustamassa ryhmäteatteri Siperiaa Tampereelle, teatteri aloitti toimintansa 2006. Hämeenlinnan kaupunginteatterin ja Siperian lisäksi Huttunen on näytellyt muun muassa Tampereen Teatterissa ja Tampereen Työväen Teatterissa.


title: Tuukka Huttunen

text: Huttusen toistuva roolitehtävä on ollut Aleksi Koskela "Täällä Pohjantähden alla" -teoksen pohjalta tehdyissä tuotannoissa. Hän näytteli roolin Hämeenlinnan kaupunginteatterissa 2002 ja Suomen Kansallisteatterissa 2011. Huttunen tulkitsi Aleksin myös Timo Koivusalon elokuvassa "Täällä Pohjantähden alla".


title: Tuukka Huttunen

text: Kevätkaudella 2006 Huttusella oli nimiosa Gösta Sundqvistin lauluihin perustuvassa musikaalissa "Teuvo". "Huttunen ei päästä otetta kirpoamaan hetkeksikään, vaan tuntuu hengittävän tekstin läpi", Hämeen Sanomat kirjoitti "Teuvosta".


title: Tuukka Huttunen

text: Huttusen muista rooleista mainittakoon Iivarin osa Aleksis Kiven komediassa "Nummisuutarit" ja Turon osa Paavo Haavikon näytelmässä "Kaisa ja Otto". Teatteri Siperian tuotannoissa hänellä on ollut useita roolitehtäviä.


title: Tuukka Huttunen

text: Panu Rajalan draamassa "Päämäärä tuntematon" Huttunen sai tulkittavakseen jokaisen runsaasta kahdestakymmenestä roolista.


title: Tuukka Huttunen

text: Huttusen televisiotehtävistä useat edustavat komedian tyylilajia. Hänen rooleihinsa lukeutuu muun muassa Hannes komediasarjassa "Kalapuikkokeitto" ja Mikko draamasarjassa "Haamukirjoittaja". Draamakomediassa "Kallio" Huttunen näytteli Sampsaa. Yle TV2:n neljätoistaosaisessa sketsisarjassa "Hilander-TV" hänellä oli useita rooleja. Yhden jakson roolitehtäviä Huttusella on sarjoissa "Mogadishu Avenue" ja "Lehmän vuosi". Jarmo Lampelan palkitussa episodielokuvassa "Joki" Huttusella on yhden kohtauksen rooli: Teppo.


title: Tuukka Huttunen

text: Huttunen on käsikirjoittanut Teatteri Siperian näytelmiä, kuten "Mister Finlandin".


title: Bara Issa

text: Bara Issa (myös "Bara-Issa", "Barra Issa") on Nigerin sivuhaara joen sisämaasuistossa Malissa. Se haarautuu Awoyen luona Débojärven pohjoisosasta, virtaa mutkitellen hiekkadyynien välissä ja yhtyy Nigerin päähaaraan 16 kilometriä ennen Diréä. Saraférén kylän luona Bara Issaan liittyy toinen sivuhaara Koli-Koli. Joen pituus on 200 kilometriä.


title: Bara Issa

text: Joen virtaus käsittää vuodenajasta riippuen 10–12 prosenttia Débojärvestä lähtevästä vesimäärästä. Awoyessa vuosina 1992–1997 mitattu keskiarvo on 86,3 kuutiometriä sekunnissa. Korkean tulvan aikaan Bara Issan vedet ruokkivat sisämaasuiston itäreunalla olevia järviä. Uomaan kasautuneen hiekan takia joki ei ole kuivana aikana enää liikennöintikelpoinen.


title: Jessika Muscat

text: Jessika Muscat (s. 27. helmikuuta 1989 Mosta, Malta), tunnettu paremmin taiteilijanimellään Jessika on maltalainen laulaja-lauluntekijä sekä näyttelijä. Hän edusti San Marinoa yhdessä Jenifer Breningin kanssa kappaleella "Who We Are" vuoden 2018 Eurovision laulukilpailussa, Lissabonissa.


title: Jumindan majakka

text: Jumindan majakka on Viron pohjoisrannikolla Jumindan niemen pohjoisosassa sijaitseva majakka. Se rakennettiin vuonna 1937 noin 40 metriä merenpinnan yläpuolelle auttamaan laivoja Hara-lahdelle ja Loksan satamaan.


title: Jumindan majakka

text: Jumindan majakka sijatsee Viro pohjoisella rannalla Jumindan niemimaan kärjessä, keskellä metsää. Ensimmäinen majakka rakennettiin rajavartioston valvontatornin kulmalle 1931, siinä oli valonlähteenä 10 metrin korkeudella oleva asetyleenilamppu, jonka valonkanto oli 8 merimailia ja se vilkkui 150 kertaa minuutissa.


title: Jumindan majakka

text: Vuonna 1937 rakennettiin uusi majakka, joka oli 24 metriä korkea ja 2 metriä halkaisijaltaan oleva teräsbetonitorni, asetyleenilampun valonkanto oli 8 merimailia. Sen suunnitteli insinööri Armas Luige. Hän on suunnitellut Viron rannikolle myös 30 muuta majakkaa.


title: Jumindan majakka

text: Kun metsä alkoi varjostaa majakkaa, siihen asennettiin teräksinen 8 metrin korotus vuonna 2006 ja siihen rakennettiin uusi parveke entisen lisäksi, sekä uusi valaisin.


title: Jenifer Brening

text: Jenifer Brening (s. 15. joulukuuta 1996 Berliini, Saksa) on saksalainen laulaja ja räppäri. Hän edusti San Marinoa yhdessä Jessikan kanssa kappaleella "Who We Are" vuoden 2018 Eurovision laulukilpailussa, Lissabonissa.


title: Who We Are

text: Who We Are on maltalaisen laulajan Jessikan ja saksalaisen laulajan Jenifer Breningin esittämä kappale, jolla he edustivat San Marinoa vuoden 2018 Eurovision laulukilpailussa.


title: Who We Are

text: Kappale kilpaili Euroviisujen toisessa semifinaalissa, jossa se sijoittui seitsemänneksitoista ja täten karsiutui finaalista.


title: Mowgli (vuoden 2018 elokuva)

text: Mowgli () on Andy Serkisin ohjaama seikkailuelokuva. Se perustuu Rudyard Kiplingin lastenkirjaan "Viidakkokirja". Elokuvan pääosissa ovat Christian Bale, Cate Blanchett, Benedict Cumberbatch, Naomie Harris, Andy Serkis, Matthew Rhys, Freida Pinto ja Rohan Chand. Elokuvan oli alun perin tarkoitus saada ensi-iltansa lokakuussa 2018, kunnes se myytiin Netflixille. Elokuva julkaistiin rajoitetuksi ajaksi Yhdysvalloissa elokuvateattereihin 29. marraskuuta 2018 ennen kuin se julkaistiin Netflixissä 7. joulukuuta 2018.


title: Mowgli (vuoden 2018 elokuva)

text: Studio otti yhteyttä lukuisiin käsikirjoittajiin, ohjaajiin ja tuottajiin elokuvan kehityksen aikana. Huhtikuussa 2012, Warner Bros. Picturesin julkistaessa elokuvan olevan tuotannossa, Steve Kloves oli neuvotteluissa käsikirjoittajaksi, ohjaajaksi ja tuottajaksi. Joulukuussa 2013 raportoitiin, että Kloves tuottaisi elokuvan, mutta että Alejandro González Iñárritu olisi neuvotteluissa sen ohjaajaksi, Klovesin tyttären, Callien, käsikirjoittaessa elokuvan. Tammikuussa 2014 Iñárritu jätti projektin "Birdmania" ja "The Revenantia" koskevien aikataulujensa vuoksi. Helmikuussa Ron Howard oli neuvotteluissa ohjaajaksi ja tuottajaksi Brian Grazerin kanssa heidän yhtiönsä Imagine Entertainmentin kautta. Seuraavan kuukauden aikana ilmoitettiin, että Andy Serkis ohjaisi ja tuottaisi elokuvan Steve Klovesin sekä Jonathan Cavendishin kanssa The Imaginarium Studiosin kautta, säilyttäen Callie Klovesin käsikirjoituksen ja Serkisin näytellessä itse Baloon roolin. Gary Freeman liittyi projektiin tuotantosuunnittelijaksi, Mark Sanger leikkaajaksi ja Alexandra Byrne rooliasujen suunnittelijaksi.


title: Mowgli (vuoden 2018 elokuva)

text: Elokuussa 2014 Benedict Cumberbatch liittyi elokuvan näyttelijäkaartiin Shere Khanin roolissa. Christian Bale, Cate Blanchett, Naomie Harris, Tom Hollander, Eddie Marsan, Peter Mullan ja Rohan Chand liittyivät seuraavan päivänä myös näyttelijäkaartiin Bagheeran, Kaan, äitisusi Nishan, Tabaquin, isäsusi Vihaanin, susijohtaja Akelan sekä Mowglin rooleissa. Jack Reynor liittyi maaliskuussa 2015 näyttelijäkaartiin Harmaan Veljen roolissa. Huhtikuussa 2015 Matthew Rhys neuvotteluissa John Lockwoodin näyttelijäksi. Toukokuussa 2015 Freida Pinton kerrottiin näyttelevän elokuvassa, roolihahmon paljastuessa myöhemmin Messuaksi.


title: Mowgli (vuoden 2018 elokuva)

text: Kuvaukset alkoivat virallisesti 9. maaliskuuta 2015.


title: Mowgli (vuoden 2018 elokuva)

text: Elokuvan, jonka alkuperäinen nimi oli "Jungle Book: Origins", suunniteltiin alun perin saavan ensi-iltansa 21. lokakuuta 2016. Joulukuussa 2014 Warner Bros. siirsi ensi-iltaa ja ilmoitti uudeksi päivämääräksi 6. lokakuuta 2017, jotta visuaalisten efektien työstämiseen olisi enemmän aikaa. Huhtikuussa 2016, juuri ennen Disneyn "Viidakkokirja"-elokuvan ensi-iltaa, elokuvan uudeksi ensi-illaksi ilmoitettiin 19. lokakuuta 2018. Joulukuussa 2017 uudeksi viralliseksi nimeksi tuli "Mowgli".


title: Mowgli (vuoden 2018 elokuva)

text: Heinäkuussa 2018 ilmoitettiin, että Netflix oli ostanut Warner Brosilta elokuvan maailmanlaajuiset levitysoikeudet ja että elokuva julkaistaan vuonna 2019 sekä Netflixissä että teattereissa.


title: Mowgli (vuoden 2018 elokuva)

text: 7. marraskuuta 2018 Netflix julkaisi elokuvalle uuden trailerin ja paljasti elokuvan uudeksi nimeksi "Mowgli: Legend of the Jungle". Teatteriesitysten ensi-illaksi paljastettiin 29. marraskuuta 2018 ja Netflixin julkaisupäiväksi 7. joulukuuta 2018.


title: Ari Ólafsson

text: Ari Ólafsson (s. 21. toukokuuta 1998 Reykjavik, Islanti) on islantilainen laulaja. Hän edusti Islantia kappaleella ”Our Choice” vuoden 2018 Eurovision laulukilpailussa, Lissabonissa.


title: Our Choice

text: Our Choice on islantilaisen laulajan Ari Ólafssonin esittämä kappale, jolla hän edusti Islantia vuoden 2018 Eurovision laulukilpailussa.


title: Our Choice

text: Kappale kilpaili Euroviisujen ensimmäisessä semifinaalissa, jossa se sijoittui viimeiseksi ja karsiutui finaalista.


title: Outi Paloposki

text: Outi Paloposki (s. 1956 Kerava) on suomalainen käännöstieteilijä. Hänen tutkimuksensa pääalueita ovat kääntämisen historia ja uudelleenkääntäminen. Tällä hetkellä Paloposki työskentelee englannin kielen professorina Turun yliopistossa. Paloposki on naimisissa sosiologi Anssi Peräkylän kanssa ja heillä on kaksi aikuista lasta.


title: Outi Paloposki

text: Outi Paloposki työskentelee englannin kielen professorina Turun yliopiston kieli- ja käännöstieteiden laitoksella. Aikaisemmin hän on työskennellyt Helsingin ja Tampereen yliopistoissa. Paloposki opettaa käännöstieteen metodologiaa erityisesti historiallisesta näkökulmasta. Hänen kurssinsa ovat käsitelleet muun muassa kääntämisen teoriaa, historiaa ja etiikkaa sekä kirjallisen kääntämisen tutkimista ja tekstianalyysiä.


title: Outi Paloposki

text: Paloposki suoritti maisterin tutkinnon Turun yliopistosta ja lisensiaatin tutkinnon Tampereen yliopistosta vuonna 1997. Tohtoriksi hän väitteli Helsingin yliopistosta vuonna 2002. Hänen väitöstutkimuksensa, "Variation in Translation: Literary Translation into Finnish 1809 – 1850," käsitteli kaunokirjallisuuden suomentamista 1800-luvun alkupuoliskolla.


title: Outi Paloposki

text: Ennen tutkijanuraansa Paloposki toimi myös kääntäjänä. Hänen työkieliään ovat suomi, englanti ja espanja.


title: Outi Paloposki

text: Paloposki työskenteli Boliviassa kääntäjänä metodistikirkolle 1979–1980. Tällöin hän käänsi muun muassa seurakunnan kirjeenvaihtoa ja muita asiatekstejä. Etelä-Amerikasta paluun jälkeen hän toimi puoli vuotta teknisten tekstien kääntäjänä metalliyhtiö Outokummulla. Hän on toiminut lyhyesti myös tulkkina.


title: Outi Paloposki

text: Paloposki opiskeli Latinalaisen Amerikan kirjallisuutta Havannassa 1981–1982 Kuuban valtion stipendillä ja teki maisterintyötä vastaavan opinnäytteen Kuuban lastenkirjallisuudesta. Myöhemmin hän suoritti kielitieteen MA-tutkinnon Lontoon University College Londonissa 1990–1991. Englannissa hän myös opetti suomennoskurssia University of Surreyssa.


title: Outi Paloposki

text: Lontoosta Paloposki muutti vuonna 1991 Tampereelle ja aloitti siellä jatkotutkimuksen teon. Lukuvuoden 1996–1997 hän opetti erilaisia käännös-, tulkkaus- ja tekstianalyysikursseja tuntiopettajana ja teki Tampereen yliopistossa lisensiaatintyönsä vuonna 1997. Tämän jälkeen hän siirtyi Helsingin yliopistoon. Siellä hän oli mukana perustamassa Ammattikielten ja kääntämisen opintokokonaisuutta (AKO; myöh. Monikielisen ammattiviestinnän opintokokonaisuus), joka perustettiin tarjoamaan kääntämisen opetusta erityisesti kielille, joilla sitä ei aikaisemmin ollut Suomessa saatavilla. Paloposki työskenteli AKOssa 1997–1998 suunnittelijana, koordinaattorina ja opettajana. Vuodenvaihteessa 1998–1999 hän sai tutkijapaikan valtakunnallisesta kieliaineiden tutkijakoulusta Langnetista. Hän väitteli tohtoriksi alkuvuodesta 2002.


title: Outi Paloposki

text: Paloposki työskenteli vuosina 2002–2004 Kotimaisten kielten keskuksessa (Kotus; aik. Kotimaisten kielten tutkimuskeskus). Hän oli mukana hankkeessa, joka käsitteli suomen kirjakielen kehitystä 1800-luvulla. Monitieteisessä hankkeessa oli mukana fennistejä, käännöstutkijoita ja historioitsijoita. Hankkeen aikana hän osallistui "Yhteistä kieltä tekemässä" -teoksen kirjoittamiseen (toim. Katja Huumo, Lea Laitinen ja Outi Paloposki) ja aloitteli tutkimustaan 1800-luvun loppupuolen suomennostoiminnasta. Hankkeen jälkeen hän jäi vielä Kotukseen kahdeksi vuodeksi tekemään post doc -tutkimusta Suomen Akatemian rahoittamana. Silloin hän myös löysi Kansalliskirjaston kokoelmista suomentaja Samuli S:n eli Karl Gustaf Samuli Suomalaisen kirjeenvaihdon, josta tuli yksi hänen suurimmista innoituksen lähteistään. Sitä kautta hän kiinnostui suomentajien ja kustantajien välisestä kirjeenvaihdosta ja kommunikaatiosta; suomentajien työtavoista, heidän käyttämästään taustakirjallisuudesta ja heidän palkkioistaan, ja niistä tuli osa hänen myöhempiä tutkimuksiaan.


title: Outi Paloposki

text: Vuonna 2005 Paloposki palasi neljäksi vuodeksi Helsingin yliopistoon monikielisen ammattiviestinnän ja kääntämisen yliopistonlehtoriksi. Tämän jälkeen hän hoiti vuoden englannin kääntämisen professuuria Kouvolan käännöstieteen laitoksen siirryttyä Helsinkiin. Syksyllä 2010 Paloposki siirtyi Turun yliopistoon.


title: Outi Paloposki

text: Paloposki on luennoinut konferensseissa Suomessa ja ulkomailla sekä ollut mukana suomalaisissa ja pohjoismaisissa tutkijaseminaareissa. Lisäksi hän on pitänyt vierailijaluentoja suomalaisissa ja ulkomaisissa yliopistoissa. Hän on luennoinut muun muassa uudelleenkäännöksistä ja suomentajien alaviitteiden käytöstä 1800-luvun lopulta 1900-luvun alkupuolelle.


title: Outi Paloposki

text: Paloposki on ollut kirjoittamassa useita kääntämistä ja käännöskirjallisuutta käsitteleviä teoksia. Hän oli mukana toimittamassa laajaa suomennoshistorian teosta "Suomennoskirjallisuuden historia 1–2". Vuonna 2013 teokselle ilmestyi jatkoa, kun Paloposki toimitti yhdessä kirjallisuustieteen professori H. K. Riikosen kanssa teoksen "Suomennetun tietokirjallisuuden historia".


title: Outi Paloposki

text: Paloposken tutkimuksen tärkeimpiä kohteita on kääntämisen historia Suomessa. Hänen tutkimuksensa painottuu erityisesti kääntäjän ammatin syntyyn 1800-luvun jälkimmäisellä puoliskolla ja 1900-luvun alussa. Paloposken tutkimus on valottanut kääntäjien toimenkuvaa ja asemaa ajanjaksona, jolloin kääntäjän tointa ei vielä mielletty ammatiksi. Hän on tutkinut muun muassa kääntäjien toimijuutta, tiedonhakua, työnkuvaa ja kielellisiä profiileja, kääntäjän nimikkeen käyttöä, käännösten roolia, kääntäjän toimen ammatillisuutta ja kääntäjien ja kustantajien välistä suhdetta 1800-luvun lopun Suomessa. Vuonna 2018 Paloposki julkaisi Laura Ivaskan kanssa artikkelin epäsuorista eli välikielen kautta tehdyistä käännöksistä Suomessa.


title: Outi Paloposki

text: Paloposken toiseksi kiinnostuksenkohteeksi on noussut uudelleenkääntäminen, jota hän on tutkinut Kaisa Koskisen kanssa. Heidän tutkimuksensa on käsitellyt uudelleenkäännösten määrää, uudelleenkäännösten tekemisen syitä ja niiden vastaanottoa sekä teokselle uudelleenkääntämisprosessissa tapahtuvia muutoksia Suomessa. Tutkimuksen tuloksena on syntynyt muun muassa teos "Sata kirjaa, tuhat suomennosta" (2015) sekä Across Languages and Cultures -lehdessä julkaistu artikkeli ”Reprocessing Texts.The Fine Line Between Retranslating and Revising” (2010). Lisäksi Paloposki ja Koskinen ovat tutkineet uudelleenkäännöksen tekijän suhtautumista aikaisemman käännöksen tekijään. Paloposki on tutkinut lisäksi käännöskritiikkiä, paratekstejä eli kirjallisten julkaisujen muita osia kuin leipätekstiä sekä tietokirjallisuuden kääntämistä. Tällä hetkellä hänen tutkimuskohteenaan on uudelleenkääntämisen ohella myös valtion viroissa toimineiden kääntäjien työ 1800–1900-luvulla sekä suomentajien työolosuhteet ja arki.


title: Benjamin Pasternack

text: Benjamin Pasternack on yhdysvaltalainen pianisti. Hän on kotoisin Philadelphiasta. Hän pääsi 13-vuotiaana Curtis Institute of Musiciin opiskelemaan Mieczyslaw Horswzowskin ja Rudolf Serkinin johdolla. Vuonna 1988 hän voitti Kansainvälisen Busoni-pianokilpailun ja vuonna 1989 Ranskassa World Music Masters Piano Competitionin. Vuonna 1983 Pasternack aloitti opettamisen Bostonin yliopistossa ja vuonna 1997 Peabody-musiikkikonservatoriossa.


title: Benjamin Pasternack

text: Pasternack on soittanut lukuisten orkestereiden, kuten Bostonin sinfoniaorkesterin, Ranskan kansallisorkesterin ja Düsseldorfin sinfoniaorkesterin kanssa. Hän on levyttänyt Naxos-levy-yhtiölle muun muassa Aaron Coplandin pianosonaatin. Hän on myös esittänyt muiden muassa Alfred Schnittken, Pierre Boulez'n, Peter Liebersonin, Frederic Rzewskin, Oliver Knussenin, Leonard Bernsteinin ja Toru Takemitsun teoksia.


title: Juha Jormanainen

text: Juha Jormanainen (s. 1957) on suomalainen eräkirjailija ja ammattivalokuvaaja.


title: X My Heart

text: X My Heart on azerbaidžanilaisen laulajan Aiselin esittämä kappale, jolla hän edusti Azerbaidžania vuoden 2018 Eurovision laulukilpailussa.


title: X My Heart

text: Kappale kilpaili Euroviisujen ensimmäisessä semifinaalissa 8. toukokuuta, jossa se sai 94 pistettä, sijoittui sijalle 11 eikä päässyt finaaliin.


title: Antti Haapalahti

text: Antti Juhani Haapalahti (s. 1. helmikuuta 1952 Haukipudas) on aktiiviuransa päättänyt suomalainen kymmenottelija. Hän edusti vuodesta 1976 lähtien Raahen Vesaa.


title: Antti Haapalahti

text: Kalevan kisoista Haapalahti saavutti kymmenottelun hopeaa vuonna 1979. Lisäksi hän voitti sisäratojen SM-kilpailuista seitsenottelun hopeaa vuonna 1980. Ennätyksikseen Haapalahti otteli seitsenottelussa pisteet 5066 pistettä (1980) ja kymmenottelussa pisteet 7530 (1979). Virallisiin kilpailuihin hän ei ole osallistunut vuoden 1988 jälkeen.


title: Olli Käenniemi

text: Olli Antero Käenniemi (s. 15. joulukuuta 1952 Luopioinen) on aktiiviuransa päättänyt suomalainen kymmenottelija. Hän edusti vuodesta Luopioisten Lujaa.


title: Olli Käenniemi

text: Kalevan kisoista Käenniemi saavutti kymmenottelun hopeaa vuosina 1977 ja 1978. Lisäksi hän voitti sisäratojen SM-kilpailuista seitsenottelun kultaa vuosinä 1979, 1982 ja 1983 sekä hopeaa vuosina 1978 ja 1981. Ennätyksikseen Käenniemi otteli seitsenottelussa pisteet 5212 pistettä (1978) ja kymmenottelussa pisteet 7532 (1978). Virallisiin kilpailuihin hän ei ole osallistunut vuoden 1986 jälkeen.


title: Teijo Pynnönen

text: Teijo Johannes Pynnönen (s. 2. tammikuuta 1950 Kangasniemi) on aktiiviuransa päättänyt suomalainen kymmenottelija. Hän edusti Kangasniemen Kalsketta.


title: Teijo Pynnönen

text: Kalevan kisoista Pynnönen saavutti kymmenottelun hopeaa vuonna 1976 ja pronssia vuonna 1972. Ennätyksikseen hän otteli seitsenottelussa pisteet 5113 pistettä (1977) ja kymmenottelussa pisteet 7532 (1976). Virallisiin kilpailuihin Pynnönen ei ole osallistunut vuoden 2012 jälkeen.


title: Outlaw in ’Em

text:
Outlaw in ’Em (suom. "Lainsuojaton sisässään") on alankomaalaisen laulajan Waylonin esittämä kappale, jolla hän edusti Alankomaita vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 121 pistettä ja saavutti sijan 18.


title: Issa Ber

text: Issa Ber (myös "Issa-Ber") on Nigerin päähaara joen sisämaasuistossa Malissa. Se haarautuu Débojärvestä Akkan luona länteen. Vähän ennen Diréä jokeen yhtyy sisämaasuiston pohjoisosan suurin sivuhaara Bara Issa. Issa Berin pituus Akkasta Bara Issan suuhun on 167 kilometriä. Joella on siihen uudelleen yhtyvä 60 kilometrin pituinen sivuhaara Kormou (Ambiri).


title: Issa Ber

text: Issa Ber on sisämaasuiston ainoa koko vuoden ajan virtaava ja liikennöintikelpoinen haarajoki. Sen virtaus käsittää vuodenajasta riippuen 80–87 prosenttia Débojärvestä lähtevästä vesimäärästä. Akkassa vuosina 1992–1997 mitattu keskiarvo on 800 kuutiometriä sekunnissa. Tulva-aikaan joki ruokkii vasemman rannan järviä kuten Fatia ja Horoa.


title: Cecil Aronowitz

text: Cecil Aronowitz (4. maaliskuuta 1916 – 7. syyskuuta 1978) oli brittiläinen alttoviulisti. Hän syntyi Etelä-Afrikassa venäläiselle ja liettualaiselle vanhemmalle. Hän oli perheen kolmesta lapsesta nuorin; myös muut lapset olivat musikaalisia, ja kaikki heistä pääsi Englantiin opiskelemaan. Vuonna 1935 Aronowitz aloitti viulunsoiton opintonsa Achille Rivarden johdolla Royal College of Musicissa. Vuonna 1939 sota keskeytti opinnot. Palattuaan sodan jälkeen Royal College of Musiciin Aronowitz päätti omistautua alttoviululle. Vuonna 1947 hänelle myönnettiin Cobbett-palkinto kamarimusiikista.


title: Cecil Aronowitz

text: Vuonna 1948 Aronowitz lähti opinahjostaan ja ryhtyi luomaan laajamittaista uraa kamarimusiikin parissa. Hän oli mukana perustamassa Musica da Cameraa, Melos Ensembleä ja Pro Arte -pianokvartettia. Lisäksi hän osallistui toisen alttoviulistin ominaisuudessa Amadeus Quartetin toimintaan ja esiintyi Yehudi Menuhinin kanssa. Hän teki pitkään yhteistyötä Benjamin Brittenin kanssa ja soitti English Chamber Orchestrassa sekä London Mozart Playersissa. Aronowitz toimi vuosikymmenten ajan opettajana Royal College of Musicissa. Hän kuoli 62-vuotiaana saatuaan aivoverenkiertohäiriön esiintymisen aikana.


title: Cecil Aronowitz

text: Brittiläiset järjestävät Aronowitzin mukaan nimettyä kansainvälistä alttoviulukilpailua.


title: Richard Overton

text: Richard Arvin Overton (11. toukokuuta 1906 Bastrop County, Texas – 27. joulukuuta 2018 Austin, Texas) oli 112-vuotiaaksi elänyt, Yhdysvaltain pisimpään elänyt toisen maailmansodan sotaveteraani. Hän työskenteli sodan jälkeen suurimman osan työurastaan huonekaluliikkeissä. Hän meni kahdesti naimisiin, mutta lapsia hänellä ei ole. Hän piti pitkäikäisyytensä salaisuuksina Jumalaa ja sikareita. Overton vietti elinikänsä Austinissa.


title: Richard Overton

text: Overton palveli Yhdysvaltain joukoissa vuosina 1942–1945 Angaurissa, Peleliussa ja Iwo Jimassa. Hänen asuinkatunsa on nimetty myöhemmin hänen kunniakseen. Hän poltti 12–18 sikaria päivittäin. Hänen serkkunsa Volma Overton tuli tunnetuksi ihmisoikeusaktivistina.


title: Ralph Tresvant (albumi)

text: Ralph Tresvant on yhdysvaltalaisen R&B-laulajan Ralph Tresvantin eponyymi esikoisalbumi, joka julkaistiin MCA Records -levy-yhtiöllä 20. marraskuuta 1990. RIAA myönsi albumille platinasertifikaatin. Albumi sijoittui "Billboard"-aikakauslehden Top R&B/Hip-Hop Albums -listan 1. sijalle ja Billboard 200 -listan 17. sijalle.


title: Ralph Tresvant (albumi)

text: Lokakuussa 2004 albumin kappale ”Sensitivity” esiintyi suositussa videopelissä "", jossa se soi pelin fiktiivisellä new jack swing -radiokanavalla CSR 103.9.


title: Mohnin majakka

text: Mohnin majakka sijaitsee Suomenlahdessa Mohnin saarella Virossa. Saarella oli puinen majakka jo ennen kuin ensimmäinen tiilinen majakka rakennettiin vuonna 1852.


title: Mohnin majakka

text: Mohnin saarelle rakennettiin puinen majakka vuonna 1806. Vuonna 1852 sen tilalle rakennettiin noin 20 metriä korkea tiilinen. Jo muutaman vuoden kuluttua kävi selväksi etteivät huonolaatuiset tiilet kestäneet kovaa ilmastoa. Vuonna 1871 majakkaa pidennettiin 7 metriä, ja koko rakennus vuorattiin ulkopuolelta uudella tiilikerroksella. Siihen tilattiin lyhtyhuone tehtaalta Latviaan Liepājasta ja linssistö Englannista "Chance Brothers & Co" nimiseltä yritykseltä. Jatkuvan rapautumisen vuoksi majakka päällystettiin toisen maailmansodan jälkeen betonilla. Betonivuoraus kuitenkin poistettiin vuonna 1998.


title: Mohnin majakka

text: Majakan vieressä on erilaisia sivurakennuksia jotka liittyvät sen huoltoon, sekä silloisen henkilökunnan asuntoja jotka kaikki ovat nykyään kansallisia muistomerkkejä.


title: Mohnin majakka

text: Mohnin saari kuuluu myös Lahemaan kansallispuistoon.


title: Jukka Leskinen

text: Jukka Tapani Leskinen (s. 17. helmikuuta 1951 Kuopio) on Maanpuolustuskorkeakoulun professori emeritus.


title: Jukka Leskinen

text: Jukka Leskinen syntyi veturinkuljettaja Unto Leskisen ja Senja Knuutisen perheeseen. Hänen puolisonsa on lastentarhanopettaja Leena-Maija Lohiniemi-Leskinen. Leskinen väitteli psykologian tohtoriksi 2004. Hän oli terveyskeskuspsykologi Harjavallassa 1977–1981 ja Savonlinnassa 1981–1983. Työterveyslaitoksen tutkijapsykologina Leskinen toimi 1983–1990, Työterveystaito Oy:n toimitusjohtajana ja konsulttina 1990–1995, Työturvallisuuskeskuksen kehityspäällikkönä 1995–2002 ja Aktiivi-instituutin rehtorina 2002–2005. Maanpuolustuskorkeakoulun professori hänestä tuli vuonna 2005. Leskinen toimi Maanpuolustuskorkeakoulussa myös laitosjohtajana. Hän on edelleen korkeakoulun sotilaspsykologian dosentti.


title: Ukrainan uudistettu kommunistinen puolue (KPUO)

text: Ukrainan uudistettu kommunistinen puolue (Комуністична партія України (оновлена), Komunistitšna partija Ukraini (onovlena), KPU(o)) on ukrainalainen sosialismia kannattava vasemmistolainen puolue. Puolue on perustettu vuonna 2000, kun se irtosi Ukrainan kommunistisesta puolueesta (KPU). KPUO:n puheenjohtajana toimii Mihailo Savenko. KPUO:n kannatus ei ole riittänyt kansanedustajien saamiseen parlamenttiin. Puolueen toiminta on ollut kiellettyä syyskuusta 2015 lähtien.


text: Puolue on perustettu vuonna 2000, kun se irtosi Ukrainan kommunistisesta puolueesta (KPU). Uudistettu kommunistinen puolue osallistui ensimmäisiin parlamenttivaaleihinsa vuonna 2002. Se sai 362 712 ääntä eli 1,39 % äänistä, eikä yhtään kansanedustajaa. Suurimmat ääniosuudet se sai Krimin (2,5 % äänistä), Zaporižžjan (2,12 %) ja Odessan (2,09 %) vaalipiireissä.


text: Syyskuun 2007 parlamenttivaaleissa puolue sai 0,29 % äänistä. Puoluetta äänesti 68 127 ihmistä. KPUO ei osallistunut lokakuun 2012 eikä lokakuun 2014 parlamenttivaaleihin.


text: 3. syyskuuta 2015 Kiovan hallinto-oikeus kielsi oikeusministeriön vaatimuksesta KPUO:n toiminnan ja Työläisten ja maanviljelijöiden kommunistisen puolueen toiminnan. Ukrainan kommunistinen puolue KPU sen sijaan valitti oikeusministeriön määräyksestä.


title: Ricky Bell

text: Ricardo ”Ricky” Bell (s. 18. syyskuuta 1967), joka tunnetaan myös nimellä Slick, on yhdysvaltalainen laulaja, joka tunnetaan yhtenä rhythm and bluesia ja popmusiikkia tuottaneen yhtyeen New Editionin perustajajäsenenä ja Bell Biv DeVoen päälaulajana. Sooloartistina Bell on julkaissut albumin "Ricardo Campana" vuonna 2000.


title: Michael Bivins

text: Michael Lamont Bivins (s. 10. elokuuta 1968) on yhdysvaltalainen laulaja, räppäri ja manageri. Hän on yksi yhtyeiden New Edition ja Bell Biv DeVoe perustajajäsenistä. Jälkimmäistä pidetään yhtenä new jack swing -musiikkityylin edelläkävijöistä ja heidän esikoisalbuminsa "Poison" sijoittui Billboard 200 -musiikkilistan viidennelle sijalle ja "Billboardin" Top R&B/Hip-Hop Albums -listan 1. sijalle vuonna 1990.


title: Fuberidatsoli

text: Fuberidatsoli (CHNO) on bentsimidatsolijohdannaisiin kuuluva orgaaninen yhdiste. Yhdistettä voidaan käyttää maataloudessa fungisidina.


title: Fuberidatsoli

text: Huoneenlämpötilassa fuberidatsoli on väritöntä kiteistä ainetta. Se on käytännöllisesti katsoen veteen liukenematonta ja liukenee kohtalaisesti asetoniin ja dikloorimetaaniin ja hyvin muun muassa dimetyyliformamidiin. Fuberidatsolin fungisidiset ominaisuudet perustuvat siihen, että se sitoutuu sienten jakautumassa olevien solujen tubuliinin β-alayksiköihin ja estää mitoosin. Sillä on myös antiviraalisia ja eräitä matoja tappavia ominaisuuksia.


title: Fuberidatsoli

text: Fuberidatsolia valmistetaan o-fenyleenidiamiinin ja furfuraalin välisellä reaktiolla ja tätä reaktiota katalysoi kupariasetaatti. Fuberidatsolia käytetään fungisidina erityisesti torjuttaessa viljan punahomeita ("Fusarium"). Siemenet voidaan päällystää fuberidatsolilla. Lisäksi sitä voidaan levittää jauheena tai liuoksena. Fuberidatsoli on hyväksytty käytettäväksi muun muassa Euroopan unionin alueella, mutta ei esimerkiksi Yhdysvalloissa.


title: Ronnie DeVoe

text: Ronald Boyd ”Ronnie” DeVoe Jr. (s. 17. marraskuuta 1967), joka tunnetaan myös taiteilijanimillä R.D., Ronnie D., Ron ja Big Ron, on yhdysvaltalainen muusikko, joka on yksi R&B:tä ja popmusiikkia tuottavan yhtyeen New Editionin sekä R&B:tä ja hip hopia tuottavan yhtyeen Bell Biv DeVoen jäsenistä. Hän syntyi Roxburyssa, Massachusettsissa.


title: Bell Biv DeVoe

text: Bell Biv DeVoe, joka tunnetaan myös nimellä BBD, on yhdysvaltalainen yhtye, jonka kolme New Editionin jäsentä perustivat vuonna 1989. Yhtye koostuu kolmesta jäsenestä: Ricky Bellistä, Michael Bivinsistä ja Ronnie DeVoesta.


title: Bell Biv DeVoe

text: Bell, Bivins ja DeVoe perustivat yhtyeen tuottajien Jimmy Jamin ja Terry Lewisin ehdotuksesta. Hyväksyessään idean MCA Records kirjoitti nimen muodossa "Bell Bivins DeVoe", mutta Bivins ehdotti sukunimensä kolmen viimeisen kirjaimen poistamista, jolloin nimi tuli nykyiseen muotoonsa. Public Enemyn tuottajien Eric Sadlerin, Hank Shockleen ja Keith Shockleen ja monien muiden avulla Bell Biv DeVoe julkaisi esikoisalbuminsa "Poison" MCA Recordsilla vuonna 1990. Albumin kerrotaan olevan 1990-luvun alun new jack swing -musiikkityylin edelläkävijöistä, yhdistäen hip hopia, funkia, soulia ja popmusiikkia. "Poison" sijoittui "Billboardin" Top R&B/Hip-Hop Albums -listan ensimmäiselle sijalle, ja albumin kappaleet ”Poison” sekä ”Do Me!” sijoittuivat molemmat Billboard Hot 100 -listan kolmannelle sijalle.


title: Vesa Heinonen (yleisurheilija)

text: Vesa Johannes Heinonen (s. 6. kesäkuuta 1948 Pyhäjärvi) on aktiiviuransa päättänyt suomalainen kymmenottelija ja aitajuoksija. Hän edusti Pyhäjärven Pohtia.


title: Vesa Heinonen (yleisurheilija)

text: Kalevan kisoista Heinonen saavutti kymmenottelun hopeaa vuonna 1974 sekä samana vuonna pronssia 110 metrin aitajuoksusta. Ennätyksikseen hän otteli seitsenottelussa pisteet 4189 pistettä (1973) ja kymmenottelussa pisteet 7580 (1974). 60 metrin aidoissa Heinonen juoksi ennätyksekseen käsiajan 8,3 s (1975) ja 110 metrin aidoissa ajan 14,7 s (1975). Virallisiin kilpailuihin hän ei ole osallistunut vuoden 1986 jälkeen.


title: Sirpa Rautio

text: Sirpa Rautio on suomalainen kunnanjohtaja. Rautio toimi Uuraisten kunnan kunnanjohtajana vuodesta 1976 vuoteen 2010. Aloittaessaan kunnanjohtajan hän oli Suomen ensimmäinen naiskunnanjohtaja. Rautio on kotoisin Laihialta. Ennen uraa Uuraisilla Rautio toimi Ranualla kunnansihteerinä. Hän tuli Uuraisille samaan virkaan ja nousi lopulta kunnan johtoon.


title: Vesa Jääskeläinen

text: Vesa Kullervo Jääskeläinen (s. 15. lokakuuta 1944 Keuruu) on aktiiviuransa päättänyt suomalainen kymmenottelija. Hän edusti Turun Urheiluliittoa.


title: Vesa Jääskeläinen

text: Kalevan kisoista Jääskeläinen saavutti kymmenottelun hopeaa vuonna 1972 ja pronssia vuonna 1974. Ennätyksekseen hän otteli kymmenottelussa pisteet 7394 (1973). Virallisiin kilpailuihin Pynnönen ei ole osallistunut vuoden 1974 jälkeen.


title: Emiratesin lento 521

text: Emiratesin lento 521 joutui onnettomuuteen Dubain kansainvälisellä lentoasemalla 3. elokuuta 2016 kello 8:37 paikallista aikaa, kun lentoa operoinut Boeing 777 putosi kiitotielle 12L, yrittäessään tehdä ylösvetoa laskeutumisen aikana, ja syttyi palamaan. Kaikki koneessa olleet 300 ihmistä pelastuivat, mutta paikalle tullut palomies menehtyi räjähdysonnettomuudessa sammutustöiden aikana.


title: Poison (albumi)

text: Poison on yhdysvaltalaisen rhythm and bluesin ja hip hopin yhtyeen Bell Biv DeVoen esikoisalbumi, joka julkaistiin MCA Records -levy-yhtiöllä 20. maaliskuuta 1990.


title: Poison (albumi)

text: Albumi sijoittui "Billboardin" Top R&B/Hip-Hop Albums -listan ensimmäiselle sijalle ja Billboard 200 -listan viidennelle sijalle.


title: Elo Viiding

text: Elo Viiding, kirjailijanimi 'Elo Vee (s. 20. maaliskuuta 1974 Tallinna, Viro) on virolainen kirjailija.


title: Elo Viiding

text: Taiteilijaperheeseen syntyneen Elo Viidingin suvussa on runoilijaisän Juhan Viidingin ja musiikinopettajaäiti Riina Viidingin lisäksi isoisä kirjailija ja kääntäjä Paul Viiding (1904–1962) ja isoäiti kääntäjä Linda Viiding (1906–2003). Viidingin puoliso on runoilija Tommi Parkko


title: Elo Viiding

text: Viiding on luonut hahmon Rosalinda Triipla, joka hän runoissaan ilmoittaa olevansa. Jukka Koskelainen mukaan Viiding vertautuu 1960-luvun suureen nimeen Artur Alliksaariin, mutta hän hakee vertauskohtia myös 1900-luvun alkupuolen virolaisesta kubismista ja futurismista. Vaikka tekstit ovat monimutkaisia, ne ovat myös hauskoja.


title: Andres Vanapa

text: Andres Vanapa, oik. Viktor Mellov (2. huhtikuuta 1924 – 25. lokakuuta 2004, Viro) oli virolainen toimittaja ja asianajaja, runoilija ja prosaisti.


title: Andres Vanapa

text: Vanapa opiskeli Tallinnan juristikoulussa 1945–1947. Vanapa palveli Saksan laivastossa 1943–1944. Hän pakeni Suomeen 1944 ja pyrki edelleen Ruotsiin, mutta jäi kiinni. Sotilastuomioistuimessa hänet tuomittiin vankeusrangaistukseen, ja hän joutui Tallinnan keskusvankilaan, josta hän vapautui sodan päätyttyä. Hän toimi Rahva Häälin kirjeenvaihtajana, vuodesta 1948 asianajajana, 1949 tehdastyöläisenä Voltassa, 1950–1952 Tallinnan Draamateatterissa, 1952–1956 Tallinnan musiikkikoulun historianopettajana. Hän siirtyi sitten vapaaksi kirjailijaksi.


title: Armas Nikander

text: Armas Toivo Nikander (9. toukokuuta 1883 Helsinki – 14. marraskuuta 1947 Tampere) oli suomalainen insinööri ja vuorineuvos joka oli tamperelaisen Lokomo Oy:n toimitusjohtajana 1925–1947.


title: Armas Nikander

text: Nikanderin vanhemmat olivat liikemies Johan Nikander ja Sofie Wilhelmine Degerth. Hän kävi kahdeksan luokkaa lyseota ja opiskeli sitten laivanrakennusta Ruotsissa, Tanskassa ja Saksassa vuosina 1903–1908.


title: Armas Nikander

text: Nikander oli Porin Konepaja Oy:n laivanrakennusosaston työnjohtajana 1909–1910, Savonlinnan Telakka ja konepaja Oy:n teknillisenä johtajana ja isännöitsijänä 1910–1914, Tampereen Pellava- ja rautateollisuus Oy:n veturiosaston verstasinsinöörinä 1914–1917, Oy Lehtoniemen toimitusjohtajana 1917–1921, A. Ahlström Oy:n Varkauden konepajan johtajana 1921–1923 sekä Wärtsilä Oy:n yli-insinöörinä ja teknillisenä johtajana 1923–1924. Oy Lokomon toimitusjohtajana hän oli vuodesta 1925 alkaen. Nikanderin aikana Lokomo aloitti 1926 ruostumattoman teräksen valmistuksen ensimmäisenä Suomessa. Yhtiö laajensi myös tuotevalikoimaansa alkaen valmistaa muun muassa lämmityskattiloita, murskaimia ja erilaisia teollisuuden koneistoja. 1930-luvulla laajennettiin teräsvalimoa ja otettiin käyttöön sähköhitsaus.


title: Armas Nikander

text: Nikander oli Suojeluskuntain Ase- ja Konepaja Oy:n hallituksen jäsen sekä Suomen metalliteollisuuden yhdistyksen hallituksen jäsen vuodesta 1926 ja Suomen metalliteollisuuden työnantajaliiton hallituksen jäsen vuodesta 1928. Hänestä tuli Puolan konsuli 1932.


title: Armas Nikander

text: Nikander kuoli tapaturmaisesti auto-onnettomuudessa marraskuussa 1947. Hänen seuraajakseen tuli varatuomari Lauri J. Kivekäs.


title: Armas Nikander

text: Armas Nikander oli naimisissa vuodesta 1913 Tony Natalia Greulingin kanssa.


title: Johnny Gill

text: Johnny Gill Jr. (s. 22. toukokuuta 1966), joka tunnetaan myös nimillä J.G., J. Skillz ja Johnny G, on yhdysvaltalainen laulaja-lauluntekijä ja näyttelijä. Gill on R&B:n ja popmusiikin yhtyeen New Editionin kuudes jäsen. Hän oli myös LSG-nimisen superyhtyeen jäsen yhdessä Gerald Levertin ja Keith Sweatin kanssa. Gill on tällä hetkellä uudessa yhtyeessä Heads of State New Editionin jäsenten Bobby Brownin ja Ralph Tresvantin kanssa.


title: Sorgun majakka

text: Sorgun majakka sijaitsee Pärnun maakunnassa Sorgun saarella. Se on edelleen käytössä varoittamassa Sorgun riutoista.


title: Sorgun majakka

text: Saarella oli ennen majakkaa ollut jo puinen merimerkki. Sorgun tiilirakenteinen majakka rakennettiin Pärnu lahdelle vuonna 1904, ja se on edelleenkin varoittamassa Sorgun riutoista. Suunnittelijaksi arvellaan sotilasinsinööri Alexander Jaronia koska hän sunnitteli samoihin aikoihin muita majakoita. Majakan viereen rakennettiin samaan aikaan kerosiinivarasto sekä vahdin talo. Vuonna 1913 rakennettiin lisäksi asuinrakennus, kellari ja laituri. Ensimmäisen maailmansodan aikana majakka ja sen sivurakennukset vaurioituvat.


title: Sorgun majakka

text: Majakka oli ilmeisesti rakennettu jo alun perin huonolaatuisista tiilistä ja jo pian valmistumisensa jälkeen sen julkisivu alkoi rapautumaan. Sen lisäksi siellä tehtiin jatkuvasti ilkivaltaa valvonnan puuttumisen vuoksi. Tilannetta yritettiin korjata jo ennen vuotta 1927 tuloksetta, ja toisen maailmansodan jälkeen seinät peitettiin semettilaastilla mikä sai rakennuksen rappion kiihtymään ja pilasi arkkitehtuurin.


title: Sorgun majakka

text: Alkuperäisistä rakennuksista on jäljellä, majakan lisäksi, kerosiinivarasto, sauna, kellari ja asuinrakennus. Jäljellä olevat sivurakennukset on rakennettu kovista jääkauden mukanaan tuomista kivistä jota Virossa nimitetään "raudkivi"ksi tai "maakivi"ksi.


title: Sorgun majakka

text: Tällä hetkellä majakka on pikku hiljaa raunioutumassa ja kaipaisi suojelua.


title: Clarissa Eden

text: Clarissa Eden (s. 20. kesäkuuta 1920) on brittiläinen muistelmakirjailija. Hän on Winston Churchillin veljentytär ja meni naimisiin tulevan pääministeri Anthony Edenin kanssa. Edeniä syytettiin aikoinaan mieheensä vaikuttamisesta Suezin kriisin aikana. Nainen julkaisi muistelmansa lokakuussa 2007 ollessaan jo 87-vuotias.


title: Clarissa Eden

text: Edenin ystäväpiiriin kuuluivat Isaiah Berlin, Evelyn Waugh ja Greta Garbo.


title: Johnny Gill (vuoden 1990 albumi)

text: Johnny Gill on yhdysvaltalaisen laulajan Johnny Gillin kolmas eponyymi albumi ja ensimmäinen, joka julkaistiin Motown Records -levy-yhtiöllä. Albumi julkaistiin 17. huhtikuuta 1990 ja siltä julkaistiin singlet ”Rub You the Right Way”, ”My, My, My”, ”Wrap My Body Tight” sekä ”Fairweather Friend”. Se julkaistiin Gillin yhtyeen New Editionin ollessa tauolla. Albumi sijoittui muun muassa Billboard 200 -albumilistan 8. sijalle ja Top R&B/Hip-Hop Albums -albumilistan ensimmäiselle sijalle.


title: Fagerön miinaonnettomuus

text: Fagerön miinaonnettomuus tapahtui keskiyöllä 12. joulukuuta 1944 kun kaksi saksalaista Narvik-luokan hävittäjäalusta Z35 ja Z36 ajoi miinoihin Inkoon saaristossa Fagerön saaren edustalla. Onnettomuudessa menehtyi yli 500 saksalaista merisotilasta. Henkiinjääneet 67 saksalaista joutuivat vankileirille Neuvostoliittoon.


title: Fagerön miinaonnettomuus

text: Saksalaisen laivasto-osaston johon kuuluivat hävittäjät Z35, Z36 ja Z43 sekä torpedoveneet T23 ja T28 tarkoituksena oli laskea miinoja Viron rannikolle jotta Neuvostoliiton laivaston liikkuminen Tallinnan länsipuolella vaikeutuisi. Osasto lähti Gdyniasta 11. joulukuuta 1944 kohti Suomenlahtea. Kova merenkäynti ja huono näkyvyys johtivat siihen että osasto ajautui väärälle reitille Suomen rannikon tuntumaan. Hävittäjät Z35 ja Z36 joutuivat saksalaisten itse aikaisemmin laskemaan Nashornin miinakenttään, törmäsivät miinoihin ja upposivat. Z36 tuhoutui kokonaan kun sen kannella ollut miinalasti räjähti samalla eikä laivan miehistöstä jäänyt ketään henkiin. Sen sijaan Z35:n miehistöstä osa onnistui pelastumaan aluksesta ennen kuin se upposi. Muut osaston laivat kääntyivät takaisin kohti Gdyniaa.


title: Fagerön miinaonnettomuus

text: Henkiinjääneet miehistön jäsenet pelastautuivat Inkoon rannikon saarille. Suomen ja Neuvosotliiton aseleposopimuksen mukaisesti heidät luovutettiin Neuvostoliittoon. Onnettomuudessa menehtyneiden ruumiita löytyi saarien rannoilta vielä seuraavan vuoden syksyyn saakka. Fagerön saarelle haudattiin kaikkiaan 187 saksalaista. Kuolleet siirrettiin 1960-luvun alussa Saksalaisten sotilaiden hautausmaalle Vantaalle jonne on haudattu yhteensä 201 onnettomuudessa kuollutta. Uponneiden alusten hylyt onnistuttiin paikallistamaan kevättalvella 1994.


title: Fagerön miinaonnettomuus

text: Kirjailija Hans Ruin kuvasi tapausta omaelämäkerrallisessa teoksessaan "Hem till sommaren" (1960).


title: Tianwa Yang

text: Tianwa Yang (s. 8. huhtikuuta 1987) on Pekingistä lähtöisin oleva kiinalainen viulisti. Hän aloitti lastentarhassa sähköpianolla musisoimisen ja siirtyi viuluun nelivuotiaana. Hän voitti sittemmin erinäisiä viulukilpailuita ja levytti jo 13-vuotiaana Niccolò Paganinin "24 kapriisia". Hän on levyttänyt myös Pablo de Sarasaten, Felix Mendelssohnin, Wolfgang Rihmin ja Eugène Ysaÿen teoksia. Yangin käyttämä instrumentti on Guarneri del Gesu -viulu vuodelta 1730.


title: Tianwa Yang

text: Yang voitti ECHO Klassikin parhaan instrumentalistin tunnustuksen vuonna 2015.


title: Edgars Vinters

text: Edgars Vinters (22. syyskuuta 1919 Riika – 29. huhtikuuta 2014 Riika) oli latvialainen taidemaalari.


title: Harvialan pamaus

text: Harvialan pamaus tapahtui 14. elokuuta 1941 Janakkalan Harvialassa. Trotyylilastissa ollut rautatievaunu räjähti jolloin kolme miestä sai surmansa ja useita rakennuksia muun muassa Harvialan kartanon kolmikerroksinen päärakennus tuhoutui.


title: Harvialan pamaus

text: Harvialan kartanon alueelle oli jatkosodan alkaessa varastoitu armeijan sotatarvikkeita. Kartanon alueella toimi saha ja lastuvillatehdas jonka yhteyteen oli lisätty rakennus puolustusvoimien räjähdetehdasta varten. Tehtaalla syttyi tuona päivänä tulipalo ja kun läheisellä Harvialan rautatieasemalta sahalle johtavalla pistoraiteella ollutta trotyylillä lastattua rautatievaunua oltiin siirtämässä miesvoimin kauemmas palopaikasta vaunun lasti räjähti. Onnettomuudessa kuolivat vaunua siirtämässä olleet kolme miestä. Sotatilan vuoksi tapauksesta ei uutisoitu.


title: Kiharapyrstöt

text: Kiharapyrstöt (Mohoidae) on varpuslintuihin kuuluva heimo. Heimon lajit on perinteisesti luokiteltu kuuluvaksi mesikkoihin mutta mitokondrioiden DNA-tutkimukset ovat osoittaneet lajien kuuluvan omaan heimoonsa. Kiharapyrstöihin kuuluu 2 sukua ja 5 lajia.


title: Kiharapyrstöt

text: Kaikki kiharapyrstölajit ovat kuolleet sukupuuttoon. Lajit elivät Havaijilla ja monet kuolivat sukupuuttoon viimeistään 1900-luvun alusa. Viimeisin elossa ollut laji kauainkiharapyrstö kuoli sukupuuttoon 1980-luvun lopussa. Lajit elivät metsissä ja niiden ravintoa olivat hyönteiset.


title: Ukrainan kommunistinen puolue (KPU)

text: Ukrainan kommunistinen puolue (Комуністична партія України, Komunistitšna partija Ukraini, KPU) on ukrainalainen kommunismia kannattava puolue. Se on perustettu vuonna 1993. Puolueen puheenjohtajana toimii Petro Symonenko. Puolueen toiminta on ollut kiellettyä joulukuusta 2015 lähtien.


title: Ukrainan kommunistinen puolue (KPU)

text: KPU ei kannata presidentin virkaa.


title: Ukrainan kommunistinen puolue (KPU)

text: Joulukuussa 2013 kommunistinen puolue vaati kansanäänestystä siitä, pitäisikö Ukrainan lähentyä Euroopan unionin kanssa.


title: Ukrainan kommunistinen puolue (KPU)

text: Neuvostoliiton lakattua olemasta Ukrainan korkein oikeus julisti Ukrainan itsenäiseksi valtioksi vuonna 1991. Se syytti vuodesta 1918 lähtien toiminutta Ukrainan kommunistista puoluetta vallankaappauksen suunnittelusta ja kielsi puolueen. Monet kielletyn puolueen jäsenet alkoivat toimia kaksi kuukautta myöhemmin perustetussa Sosialistisessa puolueessa. Vuonna 1993 kommunistipuolueiden toiminta laillistettiin. Uuden kommunistipuolueen perustamiskokous pidettiin Donetskissa. Puolue määritteli itsensä aiemman KPU:n perilliseksi. Puolueen puheenjohtajana aloitti Petro Symonenko, joka oli aiemmin toiminut neuvosto-KPU:n Donetskin aluekomitean toisena sihteerinä.


title: Ukrainan kommunistinen puolue (KPU)

text: 1990-luvulla KPU arvosteli hallituksen talouspolitiikkaa, mikä oli yhtenä syynä sen suosion kasvuun. Vuoden 1998 parlamenttivaaleissa KPU sai 25 % äänistä.


title: Ukrainan kommunistinen puolue (KPU)

text: Maaliskuun 2002 vaaleissa puolue sai 5 178 074 ääntä eli 19,98 % kaikista äänistä. Se sai 59 kansanedustajaa Ukrainan parlamenttiin, jossa on kaikkiaan 450 kansanedustajaa. Kommunistinen puolue sai suurimmat ääniosuutensa Luhanskin (39,68 %% äänistä), Krimin (33,91 %) ja Zaporižžjan (33,40 %) vaalipiireissä. Se oli suurin puolue Luhanskin, Krimin, Zaporižžjan, Sevastopolin, Dnepropetrovskin, Hersonin, Harkovan, Mikolajivin, Odessan ja Kirovohradin vaalipiireissä.


title: Ukrainan kommunistinen puolue (KPU)

text: Vuoden 2012 vaaleissa KPU sai 13,2 % kannatuksen ja 32 kansanedustajaa. Edustajien määrä tippui kuitenkin kahdessa vuodessa 23 edustajaan, koska edustajien toimintaa häirittiin niin, että se estyi, ja osa loikkasi muihin puolueisiin. Äärioikeistolaisen Vapaus-puolueen edustajat hyökkäsivät useita kertoja Simonenkon kimppuun istuntosalissa hänen puhuessaan. Kesäkuussa 2014 hän joutui polttopulloiskun kohteeksi. Heinäkuussa Vapaus-puolueen edustajat yrittivät viedä hänet väkisin ulos salista. Lisäksi puolueen omaisuutta tuhottiin.


title: Ukrainan kommunistinen puolue (KPU)

text: Joulukuussa 2013 kommunistinen puolue tuomitsi väkivaltaiset otteet, joita mielenosoittajia vastaan käytettiin. Puolue kannatti "alueellisten yhteisöjen" päätösvallan kasvattamista.


title: Ukrainan kommunistinen puolue (KPU)

text: Heinäkuussa 2014 Ukrainan parlamentti hyväksyi hallituspuolueiden äänin parlamenttiryhmien sääntölakiin muutoksen, että ryhmät, joissa kansanedustajien määrä on vähentynyt vaalien jälkeen, voidaan hajottaa. Sillä perusteella kommunistien parlamenttiryhmä hajotettiin. Presidentti Petro Porošenko allekirjoitti muutosesityksen, vaikka oli kuukautta aiemmin luvannut Euroopan neuvostossa, ettei puolueita olla kieltämässä, jos ne saavat vaaleissa tarpeeksi ääniä, mikä on demokraattinen tapa. Parlamentin puheenjohtaja sanoi toivovansa, että "kommunistisia ryhmiä ei nähdä enää koskaan Ukrainan parlamentissa". Etenkin äärioikeistolainen Vapaus-puolue oli ajanut pitkään kommunistien toiminnan kieltämistä. KPU:n puheenjohtajan Symonenkon mukaan kiellon avulla halveksitaan kansan tahtoa ja se on yritys viedä ääni lähes kolmelta miljoonalta ukrainalaiselta. Hänen mukaansa puolue aikoi jatkaa toimintaansa ja osallistua seuraaviin vaaleihin.


title: Ukrainan kommunistinen puolue (KPU)

text: Simonenkon mukaan kommunistinen puolue oli ainoa puolue, joka oli esiintynyt kaikkia sotatoimia vastaan. Hän syytti Krimin menettämisestä Ukrainan hallituksen taipumattomuutta.


title: Ukrainan kommunistinen puolue (KPU)

text: Lokakuun 2014 vaaleissa puolue sai 611 923 ääntä eli 3,88 % äänistä, eikä yhtään kansanedustajaa.


title: Ukrainan kommunistinen puolue (KPU)

text: Toukokuussa 2015 parlamentti hyväksyi kommunisminvastaiset lait, jotka kielsivät neuvostosymbolien esilläpidon ja sanan "kommunisti" käyttämisen. Kommunistinen puolue ei vaihtanut nimeään, logoaan tai perustamiskirjaansa lainmukaiseksi.


title: Ukrainan kommunistinen puolue (KPU)

text: 17. joulukuuta 2015 Kiovan hallinto-oikeus kielsi puolueen toiminnan. Se hyväksyi oikeusministeriön ajamat KPU:ta vastaan nostamat syytteet mm. "alueen valtiosta irrottamisen ajamisesta", "etnisen vihan lietsomisesta" ja "ihmisoikeuksien ja vapauksien loukkaamisesta". Kolme kuukautta aiemmin oikeus kielsi kahden pienemmän kommunistipuolueen toiminnan: Ukrainan uudistetun kommunistipuolueen (KPUO) ja Työläisten ja maanviljelijöiden kommunistisen puolueen.


title: Hiiessaaren majakka

text: Hiiessaaren majakka on majakka Hiidenmaan saaren koillisrannikolla Hiidenmaan maakunnassa Hiiessaaren kylässä.